আমাৰ দৈনন্দিন খাদ্য তালিকাত বিট কিয় সন্নিবিষ্ট হোৱা উচিত? — Vikaspedia\nগছৰ বৰ্ণনা –\nআন আন ভাষাত বিটক কি বুলে?\nকি কি ৰাসায়নিক তত্ব বিটত অন্তৰ্নিহিত?\nবিটৰ বহুমুখী উপকাৰিতাৰ তালিকা -\nআমাৰ অসমীয়া মানুহে পাচলিৰ বজাৰ কৰোতে গাজৰ আৰু বিলাহীক গুৰুত্ব দিয়ে৷ দাম যিমান হলেও সেই দুবিধ পাচলিৰ এপোৱা (আঢ়ৈশ গ্ৰাম) হলেও কিনে৷ কিন্তু বিটৰ প্ৰতি গ্ৰাহক সমভাৱাপন্ন নহয়৷ ইয়াৰ কাৰণ আন একো নহয় মাথো অজ্ঞতা৷ এই প্ৰবন্ধৰ মাধ্যমেৰে আমাৰ অঞ্চলত সুলভ এইবিধ উপকাৰী পাচলিৰ বিষয়ে অসমৰ ৰাইজক সজাগ কৰাৰ প্ৰয়াস কৰিব খুজিছোঁ৷ আশাকৰো লেখাটো পঢ়াৰ পিছত সহজে উপলব্ধ এইবিধ পাচলিক নিজৰ দৈনন্দিন খাদ্য তালিকাত সন্নিবিষ্ট কৰিবলৈ পাঠকসকল আগ্ৰহী হব৷\nবিটৰ বৈজ্ঞানিক নাম Beta vulgaris৷ ইয়াৰ বংশাৱলী বা ফেমিলি হ'ল- Chenopodiaceae৷ ইংৰাজীত ইয়াক মতা হয় বিভিন্ন নামেৰে যেনে - Common beet, Beet root,Table beet,Red beet, Golden beet আদি৷ সাধাৰণতে চাৰিটা প্ৰজাতিত ইয়াক বিভক্ত কৰা হৈছে৷ সেইকেইটা হ'ল-\n(১) Garden beet (আন নাম Beet root বা Table beet) যাক বাগিচাত বা পথাৰত খাদ্যৰ বাবে ৰোপন কৰা হয়।\n(২) Swiss chard (আন নাম Silver beetবা leaf beet)।\n(৩) Sugar beet যাৰ পৰা সাধাৰণতে চেনি বনোৱা হয়।\n(৪) Mangold বা Mangel-wurzel যাক ঘাইকৈ পশু খাদ্য হিচাবে ব্যৱহাৰ কৰা হয়৷\nইয়াৰ ওপৰিও প্ৰত্যেক জাতিৰে নানানবিধ উপজাতি আছে৷ গুণাৱলীৰ তাৰতম্য সেইমতে বিভিন্ন উপজাতিৰ মাজত দেখা যায়৷\nতাপমান ১৫ৰ পৰা ৩০ডিগ্ৰী চেলচিয়াচ থকা অঞ্চলত বিটৰ খেতি ভাল হয়৷ বীজ ৰোপন কৰাৰ পৰা দুমাহৰ সময় লয় মাটিৰ তলৰ মাংসল বিট পূৰঠ হবলৈ৷ গছৰ পাতৰ বৰণ সেউজীয়া, তাত ৰঙা আঁচ থাকে পালেঙৰ নিচিনা৷ এজোপা গছ ১৪ ইঞ্চিলৈকে ওখ হয়৷ মাটিৰ তলৰ পূৰঠ বিটৰ শিপাৰ আকাৰ সৰু-বৰ হব পাৰে৷ বৰণ চকলেট ৰঙা বা প্ৰজাতিভেদে কিছু ভিন্ন হব পাৰে৷ চুক্ৰজ থকা বাবে খাবলৈ ইয়াৰ স্বাদ মিঠা৷ বিট গছৰ পাতো চালাড বা আন ধৰণেৰে খাব পাৰি৷ বিট কাটিলে চকলেট ৰঙচুৱা ৰস ওলায়৷ এই ৰঙ নানাবিধ খাদ্যপদাৰ্থত (যেনে কেক, পোলাৱ) আৰু মদত মিহলাবলৈ ব্যৱহৃত হয়৷ ইয়াৰ এটা নিৰ্দিষ্ট গোন্ধ থাকে-কেঁচা মাটিৰ লগত মিল থকা৷ বিটত থকা Geosmin নামৰ পদাৰ্থৰ বাবে এই গোন্ধ পোৱা যায়৷\nবিটৰ উৎপত্তিস্থল –\nবিশ্বৰ কমেও ৪৫খন দেশত বিটৰ খেতি হয়৷ বিটৰ সৰহীয়াকৈ উৎপাদন কৰা দহখন উল্লেখযোগ্য দেশ হ'ল (ক্ৰম অনুসৰি)- ৰাচিয়া, ফ্ৰান্স, আমেৰিকা, জাৰ্মেনী, টাৰ্কি, চীন, ইউক্ৰেইন, পোলেণ্ড, ইজিপ্ত আৰুব্ৰিটেইন৷ বিশ্বত আটাইতকৈ বেচি বিট উৎপাদন কৰা দেশ হ'ল ৰাচিয়া৷ বছৰি ৪৫নিযুত টন বিট ৰাচিয়াই উৎপাদন কৰে৷ ভাৰতবৰ্ষত বছৰি ২৫ৰ পৰা ৩০নিযুত টন বিটৰ উৎপাদন হয়৷ ইয়াৰ ভিতৰত উল্লেখযোগ্য প্ৰদেশ কেইখনৰ নাম হ'ল- হৰিয়ানা, পঞ্জাব,উত্তৰ প্ৰদেশ, অসম, তামিলনাডু, অন্ধ্ৰপ্ৰদেশ আৰু কৰ্ণাটক৷ আমাৰ চুবুৰীয়া বাংলাদেশ আৰু পাকিস্তানো বিটৰ খেতিত পিছ পৰি থকা নাই৷\nমলয়ালম আৰু মাৰাঠীত- বীট,\nহিন্দী আৰু নেপালিত- চুকন্দৰ,\nফিলিপিনোত- বীট আৰু ৰিমলাচা,\nডাচ ভাষাত- ৰ'ডে বিয়েট,\nজাৰ্মানত- ৰ'টে বিটে,\nনৰৱেত- ৰয়ডেটি আৰু বেটি,\nলেটিন বিটা (Beta) শব্দৰ পৰা বিট (Beet) নামৰ উৎপত্তি বুলি ঠাৱৰ কৰিব পাৰি৷\nবুৰঞ্জীয়ে ইয়াৰ বিষয়ে কি কয়?\nবিটৰ বুৰঞ্জী খুচৰি গম পালোঁ আজিৰ পৰা ৪ হেজাৰ বছৰ পূৰ্বে ভূমধ্য সাগৰীয় অঞ্চলত পোন প্ৰথম বিটৰ খেতি হৈছিল৷ কোনোৰ মতে আকৌ ইৰাকৰ বাগদাদৰ ওচৰৰ বেবিলনৰ ওলমা বাগিছাত পোন প্ৰথম বিটৰ ৰোপন হৈছিল৷ তাৰ পৰা কালক্ৰমে ইউৰোপ আৰু আমেৰিকালৈ ইয়াৰ সঁচ যায়৷ ভালেখিনি সময় বাগৰাৰ পিছতহে ভাৰতীয় উপ মহাদেশৰ লোকে ইয়াৰ মাহাত্ম্য বুজি পায় আৰু ৰোপন আৰম্ভ কৰে৷ ৰোমানসকলে অতীজতে বিটক যৌন শক্তিবৰ্ধক হিচাবে গণ্য কৰি ব্যৱহাৰ কৰিছিল৷ ইয়াৰ পিছত নানান দেশৰ লোক-চিকিৎসাত বিটে পাকস্থলীৰ হজম ঠিক কৰা, দেহত শক্তি যোগান ধৰা, শৰীৰৰ কমনীয়তা বঢ়োৱা আদি উপকাৰী গুণৰ বাবে খাবলৈ পৰামৰ্শ দি অহা হৈছিল৷ প্ৰথম মহাযুদ্ধৰ সময়ত খাদ্যৰ নাটনি হোৱাত বহু ঠাইৰ সৈনিকে কেবল বিট খাই জীয়াই থকাৰ কথা পঢ়িবলৈ পোৱা যায়৷ ১৪৭৭ চনত Bartolomeo Platina নামৰ ইটালিৰ এজন খাদ্য বিশেষজ্ঞই জনালে যে নহৰু আৰু বিট একেলগে খালে পেটৰ বিকাৰ আতৰ হোৱাৰ ওপৰিও নিশ্বাসত নহৰুৰ গোন্ধ নোলায়৷ ১৭৪৭ চনত বাৰ্লিনৰ এজন ৰসায়নিক বিজ্ঞানীয়ে (Andreas Sigismund Marggraf) বিটত চুক্ৰজ থকা কথাটো আবিস্কাৰ কৰে৷ শেহতীয়াকৈ আজিৰ যুগত আমেৰিকা আৰু ইউৰোপৰ নানান দেশত বিটৰ উপকাৰিতাৰ ওপৰত বিস্তাৰিত বৈজ্ঞানিক অনুসন্ধান হৈছে৷ বিশেষকৈ হৃদৰোগ, ডায়েবেটিজ আৰু কৰ্কট ৰোগত বিটে পেলাব পৰা প্ৰভাৱৰ ওপৰত উচ্চস্তৰীয় গবেষণা চলি আছে৷\nকেনেদৰে বিটক গ্ৰহণ কৰা হয়?\nবিটক কেঁচাই চালাড কৰি অকলে বা আন পাচলিৰ সৈতে (যেনে গাজৰ, তিঁয়হ, পিঁয়াজ) মিহলাই খাব পাৰি৷ বইল কৰি বাকলি গুচাই খাব পাৰে৷ ৰস ওলিয়াই অকলে বা আন ফলৰ ৰসৰ সৈতে (যেনে নেমু, তৰমুজ)মিহলাই খাব পাৰি৷ বিটৰ সুস্বাদু আচাৰ বনাই খাব পাৰে৷ বিটৰ চুপ বনায়ো খাব পাৰে৷ ইয়াৰ ওপৰিও কেক, বাৰ্গাৰ, পিজ্জা, মদ, জাম, জেলি, চ'চ, ট'মেটো পেষ্ট, আইচক্ৰিম আদিত বিট মিহলাব পাৰে৷ বিটৰ পাত চালাড কৰি নাইবা পালেংশাকৰ দৰে ৰান্ধি খাব পাৰি৷\nবিট হ'ল এবিধ অতি পুষ্টিকৰ পাচলি য'ত-\nপ্ৰায় সকলো ধৰণৰ ভিটামিন (বি-কম্পেক্স, ভিটামিন-চি, ভিটামিন-এ),\nলাগতিয়াল খনিজ(প'টেচিয়াম, আইৰণ, ক'পাৰ, চেলেনিয়াম, জিংক, ফচফৰাচ, কেলচিয়াম, মেংগানিজ, মেগনচিয়াম),\nফাইটোকেমিকেল তত্ব(এন্থচায়ানিন, কেৰটিনয়েড, লিউটিন, ঝিয়াজনথিন,গ্লাইচিন) আৰু\nডায়েটেৰী ফাইবাৰ (ঘোলনশীল আৰু অঘোলনশীল দুয়ো প্ৰকাৰৰ) প্ৰচুৰ পৰিমানত থাকে৷\nবিটানিন (Betanin) নামৰ পিগমেন্টৰ উপস্থিতিৰ বাবে বিটৰ ৰঙটো দেখা যায়৷ বিটানিন আমাৰ শৰীৰৰ ভিতৰত নভঙাকৈ অপৰিবৰ্তিত থাকে আৰু শৌচ প্ৰসাবেদি একদৰে বাহিৰ হয়৷ সেয়ে বিট খোৱা মানুহৰ মল-মূত্ৰত বিটৰ ৰঙ দেখা যোৱাটো অস্বাভাবিক নহয়৷\n১০০গ্ৰাম বিটত কেলৰি থাকে-\nমাত্ৰ ৪৩ পানীৰ পৰিমান বিটত- ৮৮শতাংশ\nপ্ৰটিন- ২শতাংশ আৰু\nফেট এক শতাংশৰো কম৷\nউচ্চ ৰক্তচাপ নিয়ন্ত্ৰণ –\nআমেৰিকান হাৰ্ট এচচিয়েচনৰ পত্ৰিকা 'হাইপাৰটেনচন'ত প্ৰকাশিত এক লেখাৰ মতে দৈনিক ২৫০ মিলিলিটাৰ বিটৰ ৰস সেৱন কৰিলে উচ্চ ৰক্তচাপ বাৰুকৈ হ্ৰাস পায়৷ বিটত থকা ডায়েটেৰি নাইট্ৰেটৰ পৰা দেহত নাইট্ৰিক অক্সাইড নিৰ্গত হয়৷ নাইট্ৰিক অক্সাইডে তেজৰ নলী বহলাই তুলি(Vasodilation) ৰক্তচাপ কমাই তোলে৷\n*হৃদৰোগৰ সম্ভাৱনা হ্ৰাস কৰা –\nবিটত থকা প'টেচিয়ামে তেজৰ নলী বহলাই ৰাখি ষ্ট্ৰ'ক আৰু আন হৃদৰোগৰ সম্ভাৱনা হ্ৰাস কৰে৷\nতেজৰ অপকাৰী ক’লষ্টেৰল হ্ৰাস কৰা –\nক'লেষ্টেৰল, এল ডি এল ক'লেষ্টেৰল আৰু ট্ৰাইগ্লিচাৰাইড বিটৰ সেৱনৰ ফলত হ্ৰাস পায়৷ আনহাতে উপকাৰী ক'লেষ্টেৰল এইচ ডি এল বৃদ্ধি পায়৷ ইয়াৰ ফলতো হৃদৰোগ হোৱাৰ সম্ভাৱনা কমি যায়৷ আকৌ বিটত থকা বিটেইন(Betain) নামৰ পদাৰ্থই তেজৰ হোমচিষ্টিনৰ (Homocysteine) পৰিমান কমায়৷ হোমচিষ্টিন বাঢ়িলে এথেৰস্কেৰচিচ,ষ্ট্ৰ'ক আদিৰ সম্ভাৱনা বৃদ্ধি পায়৷\nতেজৰ বিশুদ্ধীকৰণ –\nআমেৰিকান লিভাৰ ফাউণ্ডেচনে প্ৰকাশ কৰা তথ্য মতে বিটে তেজৰ পৰা দূষিত তত্ব শোধন কৰাত লিভাৰক সহায় কৰে৷ পেক্টিন নামৰ পানীত ঘোলনশীল ফাইবাৰে এই ক্ষেত্ৰত লাগতিয়াল ভূমিকা পালন কৰে৷\nকৰ্কট ৰোগৰ পৰা সুৰক্ষা-\nহাওঁফাওঁ, চৰ্ম, বক্ষ, প্ৰষ্টেট, ক'লন আদিৰ কৰ্কট ৰোগৰ পৰা সুৰক্ষা দিয়ে৷ বিটত থকা বিটাচায়ানিন (Betacyanin)নামৰ পিগমেন্টে টিউমাৰ কোষৰ বৃদ্ধিত বাধা দিয়ে বুলি হাংগৰীত কৰা গবেষণাত এই কথাৰ প্ৰমাণ পোৱা গৈছে৷\nবিটৰ গ্লাইচেমিক ইনডেক্স কম হোৱাৰ বাবে তেজত চুগাৰ পৰিমান কম গতিতহে বাঢ়ে৷ বিটত থকা পানীত ঘোলনশীল ফাইবাৰে খাদ্য হজম হোৱাত সহায় কৰাৰ ওপৰিও তেজৰ চুগাৰ নিয়ন্ত্ৰণত ৰাখে৷ ডায়েবটিজত আক্ৰান্ত সকলে এগিলাচ বিটৰ ৰস দৈনিক খোৱাৰ অভ্যাস কৰক৷ চুগাৰৰ ওপৰিও ৰক্তচাপ ভাললৈ আহিব৷\nশক্তিবৰ্ধক আৰু ক্লান্তি আতৰায়-\nভিটামিন আৰু এন্টিঅক্সিডেন্টৰ উপস্থিতিৰ দ্বাৰা৷\nমস্তিষ্কৰ বাবে উপযোগী-\nবিটত থকা নাইট্ৰেটে তেজৰ নলী বহল কৰি দিয়াত মস্তিষ্কৰ ৰক্ত সঞ্চালন উন্নত হয়৷ যাৰ ফলত ভবা চিন্তাৰ শক্তি বাঢ়ে আৰু স্মৃতিশক্তিৰ উন্নতি হয়৷\nশৰীৰৰ মেদ আৰু ওজন কমোৱাত ভূমিকা –\nডায়েটেৰী ফাইবাৰে কৰা উপকাৰিতাৰ ফলত৷\nশৰীৰৰ ইমিউনিটি বঢ়োৱাত সহায়ক –\nভিটামিন আৰু এন্টিঅক্সিডেন্টৰ ফলত৷\nমেকুলাৰ ডিজেনৰেচন আৰু কেটেৰেক্ট ৰোধ কৰে৷ বিটত থকা ভিটামিন-এ আৰু বিটা-কেৰটিনৰ দ্বাৰা এয়া সম্ভৱ পৰ৷\nহাঁডৰ সুৰক্ষা –\nবিটত থকা ফচফৰাচ,কেলচিয়াম, মেগনচিয়াম, প'টেচিয়াম, ক'পাৰ, চেলেনিয়াম,জিংক আদিয়ে হাঁড়ক শক্তিশালী কৰে আৰু ইয়াৰ ক্ষয়(Osteoporosis)ৰোধ কৰে৷\nআইৰণ, ভিটামিন-চি আৰু ক'পাৰৰ ভূমিকাৰ বাবে৷\nমাহেকীয়াৰ সমস্যা –\nনিয়মীয়া বিট সেৱনে অনিয়মীয়া ঋতুস্ৰাৱৰ সমস্যা আতৰ কৰে৷\nজন্মগত বিসংগতি ৰে৷ধ কৰে –\nবিটত থকা ফলেটে গৰ্ভস্থ সন্তানৰ স্পাইনা বাইফিডা বা আন জন্মগত বিসংগতি হবলৈ নিদিয়ে৷\nযৌনজীৱনত প্ৰভাৱ –\nবিটত থকা বৰন (Boron), নাইট্ৰিক এচিড, ভিটামিন-চি, আইৰণ, জিংক আদি লাগতিয়াল তত্বই চেক্স হৰমোন নিৰ্মাণত সহায়ক হয়৷ ইয়াৰ ফলত পুৰুষৰ যৌন দূৰ্বলতা (Loss of Libido)আতৰ হোৱাত সহায়ক হয়৷\nশৌচকচা আতৰ কৰে –\nডায়েটেৰী ফাইবাৰৰ দ্বাৰা৷\nদেহত বয়সৰ ছাপ নপৰাকৈ ৰখা (Anti aging)-\nবিটে শৰীৰৰ কমনীয়তা আৰু মুখমণ্ডলৰ উজ্বলতা বঢ়ায়৷ অকাল বাৰ্ধক্যৰোধ কৰে৷\nএন্টিইনফ্লেমেটৰী গুণ –\nবিটেইন আৰু অন্যান্য এন্টিঅক্সিডেন্টৰ বাবে বিটৰ এন্টিইনফ্লেমেটৰী গুণ দেখা যায়৷ সেয়ে বিট আৰ্থাইটিচ,ইৰিটেবল বাৱেল চিনড্ৰম,মূৰৰ বিষ আদিত উপযোগী বুলি কোৱা হয়৷\nখেলুৱৈৰ সক্ৰিয়তা বৃদ্ধি কৰা –\nএয়া অনেক গবেষণাৰ দ্বাৰা প্ৰমাণিত হৈছে৷\nমানসিক অৱসাদ,ডিপ্ৰেচন আতৰ কৰে৷\nবিটৰ পাত বইল কৰি তাৰ ৰসেৰে মূৰ ধুলে ওকনি সৰে৷\nতেজত কোনে খনিজৰ পৰিমান বেচি থকা লোক-কিছুমান মানুহৰ তেজত আইৰণ বা ক'পাৰ বৰ্ধিত পৰিমানত থাকে৷ তেনেলোকে বিট পৰিহাৰ কৰিব৷


Joshila in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Joshila ar byavahar, ppali, parshwakriya, upkaar, kriya-pratikriya aaru satarkatabani\nJoshila ৰ মূল্য আৰু পেকৰ চাইজ - Joshila Price and Pack Size in Assamese - Joshila ar mulya aaru pakor size\nJoshila ৰ লাভ আৰু ব্যৱহাৰসমূহ- Joshila Benefits & Uses in Assamese- Joshila ar laabh aaru byavaharsamuh\nJoshila ৰ পালি আৰু সেয়া কেনেদৰে ল'ব- Joshila Dosage & How to Take in Assamese - Joshila ar paali aaru xeya kenedore lobo\nJoshila ৰ পাৰ্শ্চক্ৰিয়াসমূহ- Joshila Side Effects in Assamese- Joshila ar parshwakriyasamuh\nJoshila সংক্ৰান্ত সতৰ্কতাবাণীসমূহ- Joshila Related Warnings in Assamese- Joshila xonkranta xatarkatabanisamuh\nঅইন দৰৱৰ সৈতে Joshilaৰ গুৰুতৰ ক্ৰিয়া-প্ৰতিক্ৰিয়া- Severe Interaction of Joshila with Other Drugs in Assamese- Oinor xoite Joshila ar gurutor kriya-pratikriya\nJoshila মতভেদসমূহ- Joshila Contraindications in Assamese- Joshila nishedhsamuh\nJoshila ৰ বিষয়ে সততে সোধা প্ৰশ্নসমূহ- Frequently asked Questions about Joshila in Assamese- Joshila ar bikhoye satate xodha prashnasamuh\nখাদ্য আৰু মদৰ সৈতে Joshila ক্ৰিয়া-প্ৰতিক্ৰিয়া- Joshila Interactions with Food and Alcohol in Assamese- khadya aaru modor xoite Joshila kriya-pratikriya\nJoshila ৰ লাভ আৰু ব্যৱহাৰসমূহ - Joshila Benefits & Uses in Assamese - Joshila ar laabh aaru byavaharsamuh\nJoshila তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nJoshila ৰ পালি আৰু সেয়া কেনেদৰে ল'ব - Joshila Dosage & How to Take in Assamese - Joshila ar paali aaru xeya kenedore lobo\nJoshila-ৰ উপাদানসমূহ - Joshila Active Ingredients in Assamese - Joshila-ar upadaansamuh\nJoshila ৰ পাৰ্শ্চক্ৰিয়াসমূহ - Joshila Side Effects in Assamese - Joshila ar parshwakriyasamuh\nগৱেষণাৰ ভিত্তিত, Joshila ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nJoshila সংক্ৰান্ত সতৰ্কতাবাণীসমূহ - Joshila Related Warnings in Assamese - Joshila xonkranta xatarkatabanisamuh\nJoshila-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nJoshila-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Joshilaৰ বৈজ্ঞানিক গৱেষনাৰ অভাৱত, Joshilaৰ সুৰক্ষাৰ বিষয়ে তথ্য উপলব্ধ নহয়।\nবৃক্কত Joshila কি প্ৰভাৱ দেখা গৈছে?\nJoshila গ্ৰহণ কৰাৰ পিছত আপোনাৰ বৃক্ক ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nযকৃতত Joshila কি প্ৰভাৱ দেখা গৈছে?\nJoshila গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Joshila ৰ কি প্ৰভাৱ দেখা গৈছে?\nহৃদয় ৰ বাবে Joshila কেতিয়াবাহে ক্ষতিকাৰক।\nঅইন দৰৱৰ সৈতে Joshilaৰ গুৰুতৰ ক্ৰিয়া-প্ৰতিক্ৰিয়া - Severe Interaction of Joshila with Other Drugs in Assamese - Oinor xoite Joshila ar gurutor kriya-pratikriya\nJoshila তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nJoshila মতভেদসমূহ - Joshila Contraindications in Assamese - Joshila nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Joshila লোৱা অনুচিত যাতে -\nJoshila ৰ বিষয়ে সততে সোধা প্ৰশ্নসমূহ - Frequently asked Questions about Joshila in Assamese - Joshila ar bikhoye satate xodha prashnasamuh\nএই Joshila-এ অভ্য়াস বা নিচাৰ সৃষ্টি কৰে নেকি?\nনহয়, আপনি Joshilaৰ প্ৰতি আসক্ত নহয়।\nJoshila লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Joshilaয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু ডাক্তৰৰ পৰামৰ্শ মতেহে Joshila লওক।\nJoshila য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Joshila ক্ৰিয়া-প্ৰতিক্ৰিয়া - Joshila Interactions with Food and Alcohol in Assamese - khadya aaru modor xoite Joshila kriya-pratikriya\nখাদ্য আৰু Joshilaৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Joshila আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Joshilaৰ মাজৰ প্ৰতিক্ৰিয়া\nমদ আৰু Joshila একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nJoshila ৰ অনুকল্প - Substitutes for Joshila in Assamese\nআপুনি বা আপোনাৰ পৰিয়ালৰ কোনোবাই Joshila লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Joshila ব্যৱহাৰ কৰিছিল নেকি?\nআপুনি কিমান পৰিমাণে Joshila সেৱন কৰিছিল?\nআপুনি Joshila ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Joshila সেৱন কৰে?


ডকমকা-কাণ্ড : এখন বৃহত্তৰ অসমৰ স্বাৰ্থত শান্তি-সম্প্ৰীতিৰ আহ্বানেৰে মৌন প্ৰতিবাদত বহিল জুবিন\nজাতি বা ঠাইখন লৈ কথা নাই; মানুহৰ প্ৰতি মানুহৰ ভালপোৱা টুটি আহিছে : ডকমকাৰ ঘটনা সন্দৰ্ভত জুবিন\nকাৰ্বি আংলঙৰ ডকমকা আৰক্ষী থানাৰ অন্তৰ্গত পাণজুৰিত অন্ধবিশ্বাসী মানুহৰ অকল্পনীয় নৃশংসতাত নীলোৎপল আৰু অভিজিতৰ মৃত্যু হোৱাৰ পিছৰ পৰিস্থিতি শান্তি-সম্প্ৰীতিৰ বিপৰীতে গতি কৰাৰ সময়তে জনপ্ৰিয় শিল্পী জুবিন গাৰ্গ আগ বাঢ়ি আহিছে বৃহত্তৰ অসমৰ স্বাৰ্থত থিয় দিয়াৰ বাবে। আজি জুবিন গাৰ্গে আজি গুৱাহাটীৰ মাজমজিয়াৰ জজ ফিল্ডত মৌন প্ৰতিবাদত বহে। তেওঁৰ লগত তেওঁৰ অনুৰাগী তথা কিছুসংখ্যক অন্যান্য বিশিষ্ট নাগৰিক-শিল্পীয়েও অংশগ্ৰহণ কৰিছে।\nউল্লেখযোগ্য যে জুবিন গাৰ্গে কালিয়েই এই মৌন প্ৰতিবাদৰ কথা ঘোষণা কৰিছিল। তেওঁ এই মৌন প্ৰতিবাদত অংশগ্ৰহণ কৰিবলৈ সকলোকে নিজৰ ফেইচবুক একাউণ্টৰ জৰিয়তে আহ্বান জনাইছিল। তেওঁ এখন বৃহত্তৰ অসমৰ স্বাৰ্থত এয়া কৰা বুলি কমৰেডসকলক এই মৌন প্ৰতিবাদত যোগ দিবলৈ আহ্বান জনায়। তেওঁ লিখিছে, We wl protest today inasilent way. we wont talk. wl give our breath fragreater assam. only our breath shud sound. join me at judges field at 4pm.bt no sound.wrap ur face n come fr th protest….comrades\nআনহাতে তেওঁ নিজৰ ৱালত অসমীয়াতে এই সম্পৰ্কীয় আহ্বান সম্বলিত এটা দীঘলীয়া টোকাও দিয়ে। তাত তেওঁ লিখে-\n“কাৰ্বি আংলঙৰ ডকমকাত যিটো ঘটনা সংঘটিত হ’ল, সেইটো বৰ দুৰ্ভাগ্যজনক। একবিংশ শতিকাৰ দ্বিতীয় দশকতো কেনেদৰে আমাৰ মানুহবোৰ অন্ধবিশ্বাসৰ দৰে অযুক্তিকৰ সমস্যাৰে ভাৰাক্ৰান্ত হৈ আছে, সেয়া দেখি চিন্তাই হৈছে। ডেকা ল’ৰা দুজনক তেনেদৰে এজুম মানুহে আগ-গুৰি নভবাকৈ মৰিয়াই মৰিয়াই মাৰি পেলালে- সেয়া দৃশ্য কোনোবাই চাব পাৰিব জানো?\nকিন্তু নীলোৎপল আৰু অভিজিতৰ লগত যিটো হ’ল সেইটো কাইলৈ আপোনাৰ বা মোৰ লগতো হ’ব পাৰে। এই ঘটনাটোক সকলোৱে এটা শিক্ষা হিচাপেই গ্ৰহণ কৰক। শিক্ষাৰ অভাৱ, অন্ধবিশ্বাস আৰু মূৰ্খতাৰ বাবেই ডেকা ল’ৰা দুটাৰ মৃত্যু হ’ল। লিখা-পঢ়া কৰি নিজৰ চহীটো মাৰিব পাৰিলেই কোনো শিক্ষিত হৈ নাযায়। শিক্ষিত হোৱা মানে চিন্তা কৰাৰ শক্তি আহৰণ কৰা। এনেকুৱা লাগে যেন স্কুল-কলেজ খুলি সেই মানুহবোৰক নাম লগোৱাৰ ব্যৱস্থা কৰা হৈছে যদিও কোনোবাই যেন তেওঁলোক পঢ়ি-শুনি স্বাধীন হোৱাটো বিচৰা নাই। ৰাস্তা-ঘাটবোৰো বেয়া। তেওঁলোকক আঁতৰাই ৰখা হৈছে। এই কথাবোৰৰ বিচাৰ হ’বই লাগিব।\nইফালে নীলোৎপল আৰু অভিজিতক কোবাই হত্যা কৰা দৃশ্য সম্বলিত ভিডিঅ’টোত এজন আৰক্ষী জোৱানকো দেখা বুলি কৈ কয়, এজন আৰক্ষী বিষয়াই ভিডিঅ’ ফুটেজ লৈ থকা দেখিছো। তেওঁৰ দায়িত্ব কি আছিল?” তেওঁ আকৌ লিখিছে—“জাতি বা ঠাইখন লৈ কথা নাই। মানুহৰ প্ৰতি মানুহৰ ভালপোৱা টুটি আহিছে -সেই পুলিচ বিষয়াজনেই তাৰ প্ৰমাণ।”\nজুবিনে কয়, “ঘটনাটোৰ পিছত ব্ৰহ্মপুত্ৰ উপত্যকাৰ বহুতেই কাৰ্বি আংলং জিলাখনক বা বিশেষ এটা জনজাতিৰ লোকক আক্ৰমণ কৰিছে। এইটো বেয়া কথা। গুৱাহাটীত এনে ঘটনা বহুতকেইটা হৈছে। লক্ষ্মী ওৰাঙক বেলতলাত চোঁচৰাই চোঁচৰাই লৈ যোৱা হৈছিল। তেতিয়া গুৱাহাটীখন বৰ্বৰ আৰু অসভ্য হৈ গৈছিল নেকি? মই তেতিয়াও অপৰাধৰ বিৰুদ্ধে আৰু মানুহৰ জীৱনৰ সপক্ষে মাত মাতিছিলো। আজিও সেই কাৰণেই আঘাত পাইছো। অপৰাধক এটা সম্প্ৰদায় এটাৰ সৈতে সাঙুৰি মূল ইছ্যুৰ পৰা পলাই যাতে কোনো নাযায়—সেয়া আহ্বান জনাইছো।”\nআন বহু কথাৰ লগতে জুবিনে শেষত সকলোকে আহ্বান জনাই লিখিছে —এই ঘটনাটোৰ পৰা আমি শিক্ষা লওঁ আহক। অন্ধবিশ্বাস, কুসংস্কাৰ, বিভেদৰ ৰাজনীতি, শিক্ষাৰ অভাৱ, বিবেকহীনতা –এই আটাইবোৰ সমস্যাৰ বিৰুদ্ধে চিন্তা কৰি সঠিক ৰাস্তা এটা বিচাৰিব লাগে।”\nআনহাতে আজি মৌন প্ৰতিবাদৰ থলীত জুবিন আৰু তেওঁৰ লগত প্ৰতিবাদকাৰীসকলে দোষী কঠোৰতম শাস্তি দিয়াৰ দাবী তোলাৰ লগতে উক্ত দিনা ঘটনাস্থলীত উপস্থিত থাকিও নীৰৱ ভূমিকা লোৱা আৰক্ষী লোকজন আৰু ডকমকা থানাৰ অ’ চি আৰু জিলাখনৰ উপায়ুক্তক তৎকালে নিলম্বিত কৰিবলৈ দাবী জনাইছে।


শিক্ষা হৈছে আমাৰ নিজৰ অজ্ঞতাৰ\nপ্রগতিমুখী আৱিষ্কাৰ ে\nআপোনাৰ উত্তৰ লিখক:\nএটা নতুন পৰিবেশ –বহু সুযোগ সম্ভাবনা\nউচ্চ শিক্ষাক আপাততঃ এক অচিনাকী নতুন জগতৰ দৰে বোধ হয় আৰু ই যেন এক অভাবনীয় প্রত্যাহ্বান । আমি আপোনালোকক আমন্ত্রণ জনাইছোঁ—কেনেকৈ ইয়াৰ (উচ্চশিক্ষা) পৰা আটাইতকৈ বেছি আদায় কৰি ল’ব পাৰো তাক চিন্তা কৰাৰ কাৰণে অকণমান সময় খৰচ কৰক। এই অনুশীলনটো মাধ্যমিক শিক্ষা সাং কৰি নতুন অধ্যয়নৰ অনুসন্ধান কৰা সকলৰ কথা মনত ৰাখি সাজি উলিওৱা হৈছে। স্কুল পর্যায়তে যদি এই সন্দর্ভত সিদ্ধান্ত লোৱা হয় , তেনেহ’লে প্রথম বার্ষিক প্রাৰম্ভিকাতেই ( Orientation) ইয়াৰ কিছু উত্তৰ পোৱা যাব। এই অনুশীলনটো ব্যৱহাৰ কৰি মনত এটা ‘বৃহৎ চিত্র’ কল্পনা কৰি তাৰ জড়িয়তে হাতে-কামে আৰম্ভ কৰক। সাজু? আমি কেইটামান মৌলিক প্রশ্নেৰে আৰম্ভ কৰো আহক ।\nখণ্ড ১ঃ ব্যক্তিগত লক্ষ্যসমূহ\nএই অংশত আপোনাৰ ব্যক্তিগত শৈক্ষিক লক্ষ্যসমূহ বিবেচনা কৰক । SMART এই সংক্ষিপ্তকৃত শব্দটো অনুসৰণ কৰক—Specific ( নির্দিষ্ট), Measurable (জুখিব পৰা), Attainable ( উপনীত হ’ব পৰা), Rewarding ( পৰিতৃপ্তি দায়ক), Timely ( সময় সাপেক্ষ) । আপোনাৰ লক্ষ্য কি? আপোনাৰ কাৰণে আটাইতকৈ গুৰুত্বপূর্ণ কথাটো বাচি লওক । \_SMART\_ হ’বলৈ নাপাহৰিব কিন্তু--\nবেছি মনোগ্রাহী কেৰিয়াৰ পছন্দ সমূহ\nমুক্ত কলাৰ শিক্ষা\nজগতখনর বিষয়ে অধিক জ্ঞান আহৰণ কৰা\nঅধিক সমালোচনাত্মক চিন্তাৰ সামর্থ্য অর্জন\nআত্ম-বিশ্বাস আৰু আন্তঃব্যক্তিক কৌশলসমূহৰ উন্নতি\nপাঠ্যক্রম বহির্ভূত কার্যসমূহ/ খেল-ধেমালি\nউচ্চতৰ ডিগ্রীৰ দিশত উন্নতি\nখণ্ড ২ ঃ শিকন সম্পর্কে আপোনাৰ অভিজ্ঞতা আৰু প্রস্তুতি ।\nআপোনাৰ কৃতকার্যতাৰ কাৰনে কেইটামান কাৰক সাজি উলিয়াও আহকঃ\n১) আপুনি নিজকে কলেজৰ কাৰণে সাজু কৰিবলৈ কোন তিনিটা কাম সমাপন কৰিলে ?\n২) আপুনি আতাইতকৈ বেছি উপভোগ কৰা অধ্যয়ন ক্ষেত্রখন কোনখন ?\n৩) সেই ক্ষেত্রখন অধ্যয়ন কৰোতে, কিহে ইয়াক অন্য অধ্যয়ন বিষয়ৰ পৰা আঁতৰাই আপোনাৰ অধ্যয়ন কর্মটোক নিৰানন্দময় কর্তব্য হোৱাৰ পৰা বিৰত কৰিছে?\n৪) এনে এটা সফল ৰণনীতি আন আন ক্ষেত্রত কেনেকৈ প্রয়োগ কৰিব পাৰি ?\nখন্ড ৩ ঃ কৃতকার্যতাৰ চর্ত সমূহ।\nআপুনি উচ্চ শিক্ষাত কৃতকার্য হ’বলৈ পৰিস্থিতি অনুকূল নে?\n১) আপুনি কোন তিনিটা ক্ষেত্রত আটাইতকৈ বেছি প্রত্যাহ্বানৰ সম্মুখীন হ’ব লাগিব পাৰে ?\n২) কোনটো পৰিস্থিতিয়ে আপোনাৰ শিক্ষা সম্পন্ন কৰিবলৈ যি আত্মোৎসর্গৰ আবশ্যক হ’ব তাক বিঘ্নিত কৰিব পাৰে?\nখন্ড ৪: কৃতকার্যতাৰ সহায়ক সঁজুলি সমূহ\nএই অংশত আপুনি বিবেচনা কৰক—কৃতকার্যতাৰ কাৰণে কিহে আপোনাক সহায় কৰিব পাৰিব।\n১) স্কুল নাইবা কলেজত তিনিটা উৎস বা তিনিজন ব্যক্তি চিনাক্ত কৰক যিসকলে আপোনাক সহায় কৰিব পাৰিব।\n২) স্কুল নাইবা কলেজৰ বাহিৰত তিনিটা উৎস বা তিনিজন ব্যক্তি চিনাক্ত কৰক যিসকলে আপোনাক সহায় কৰিব পাৰিব।\n৩) যদি আপনাৰ কাৰণে কামবোৰ অতি কঠিন হৈ পৰে তেনেস্থলত, আবশ্যক হ’লে , আপোনাৰ কাৰণে কোণটো বিকল্প পচন্দ থাকিব?\nখন্ড ৫: আপোনাৰ পৰিকল্পনা\nতলৰ প্রতিটো বিষয় /সূচীৰ কাৰণে একোটা সাৰাংশ বক্তব্য নাইবা একোটা বাক্য সংলগ্ন কৰক ।\nএই সম্পর্কে পাছত আৰু বিস্তৃত কোৱা হ’ব।\n১) আপোনাৰ অভিজ্ঞতাৰ পৰা তিনিটা ‘পদক্ষেপ’ তালিকাভূক্ত কৰক যিকেইটা আপোনাৰ স্কুলৰ নাইবা কলেজৰ কৃতকার্যতাত আপোনাক সহায় কৰিব বুলি আপুনি ভাবে।\n২) কোনটো প্রথম বা আতাইতকৈ গুরুত্বপূর্ণ ?\n৩) কোনটো অধ্যয়নৰ কাৰণে সময় নিৰূপণৰ বাবে কোনটো ৰণনীতি আপুনি\nব্যৱহাৰ কৰিব পাৰে?\n৪) অন্য কোনটো নিয়ন্ত্রণ নাইবা আত্ম-নিয়মানুবর্ত্তীতাৰ অনুশীলন আপোনাৰ বাবে ব্যৱহাৰ কৰিব ?\n৫) মানসিক চাপৰ সৈতে মোকাবিলা কৰিবলৈ/ মুখামুখি হ’বলৈ আপুনি এটা ৰণনীতিৰ নাম কওক ।\n৬) এই পদ্ধতিৰে কৃতকার্য্য হোৱাৰ বাবে আপুনি সংৰক্ষিত কৰিব পৰা এটা পুৰষ্কাৰ কি হ’ব পাৰে?\nএই লক্ষ্যসমূহ সম্পর্কেএক নির্দিষ্ট ব্যক্তিগত মন্তব্য যোগ কৰক


বৰগোহাঞি যুগ | নিয়মীয়া বাৰ্তা\nযোৱা ১১ মে’ৰ ৰাতি কিয় জানো কাঞ্চন বৰুৱাৰ কথা মনলৈ আহিছিল৷ শ্বিলঙৰ লাবানৰ সাৱিত্রী কুটীৰত জীৱনৰ বাকী কালছোৱা নিৰলে কটোৱা কাঞ্চন বৰুৱাৰ জীৱনৰ কথাবোৰ অসমীয়া মানুহে পঢ়িব পৰাকৈ যেন আজিও সহজলভ্য হোৱা নাই৷ কাঞ্চন বৰুৱাই কেৱল সাহিত্য চর্চাহে কৰিছিল বুলি সৰহসংখ্যক মানুহ অৱগত৷ বোধহয় অন্তর্মুখী চৰিত্রৰ বাবেই নীৰৱতাৰ মাজত চিগাৰেটক সংগী কৰি লোৱা কাঞ্চন বৰুৱা, ভূপেনদাই শ্বিলঙলৈ গ’লেই লগ ধৰা কাঞ্চন বৰুৱা, বহু কথাছবিৰ পৰিচালকক পৰামর্শ দিয়া কাঞ্চন বৰুৱা, মেঘালয়ৰ তেতিয়াৰ অসম বিধানসভাত ওলমি থকা বহু চিত্রৰ আঁৰৰ চিত্রকৰজন, বেহেলা আৰু ভায়োলিন বজোৱা মানুহজন, শ্বিলং কলা পৰিষদৰ লগত জডিত সংগীত, নৃত্য, নাটক ভাল পোৱা অভিযন্তাজন, বহু নাটকৰ স্রষ্টা অথচ নাটক নকৰা নাট্যকাৰ কাঞ্চন বৰুৱাক আমি যিদৰে জানিব লাগিছিল, ঠিক সেইদৰে নাজানিলোঁ৷ চর্চাও যথেষ্ট কম হ’ল৷ প্রায় ১৬খন উপন্যাসৰ ভিতৰত এখন উপন্যাসৰ বাবে আজি সৰহসংখ্যক অসমীয়াই ভুবন মোহন বৰুৱাক কাঞ্চন বৰুৱা বুলি জানে৷ মই ব্যক্তিগতভাৱে নীৰৱতাপ্রিয় হোমেন বৰগোহাঞিৰ লগত কাঞ্চন বৰুৱাৰ জীৱনৰ কিছু সাদৃশ্য দেখা পাওঁ৷ পিছদিনা পুৱা বিছনাতেই হোমেন বৰগোহাঞি ছাৰৰ মহাপ্রয়াণৰ খবৰটো পালোঁ৷ খবৰটো পোৱাৰ পিছত কথাটো এবাৰলৈও বিশ্বাস কৰিব পৰা নাছিলোঁ৷ বহু সময় ধৰি বাক্ৰুদ্ধ হৈ কোঠাতে বহি আছিলোঁ৷ বহুকেইটা প্রজন্মক, অসমীয়া মানুহক জীৱনৰ বিষয়ে, চিন্তাৰ উন্মেষণৰ বিষয়ে গভীৰভাৱে প্রভাৱিত কৰা জীৱন আৰু গদ্যৰ সাধকজন গ’লগৈ৷ পুৱা শুই উঠিবলৈ নাপাওঁতেই তোমাৰ লেখাটো পঢ়ি ভাল পালোঁ বুলি কোৱাৰ লগতে ৰৈ যোৱা খুটি–নাটিসমূহো আঙুলিয়াই দিছিল৷ বোধহয় অসমৰ অন্য কোনো সম্পাদকে এনেদৰে মানুহৰ লগত সংযোগ নাৰাখে৷ ফোন কৰি লগ কৰিবলৈ মতা অথবা সাম্প্রতিক বিষয়ত মতামত লোৱা আনকি মই কিছুমান শব্দ ব্যৱহাৰ কৰোঁতে এইটো শব্দ অভিযানত নাই, অর্থ কি হ’ব বুলি ফোন কৰি সুধিছিল৷ জি এন আৰ চি স্বাস্থ্যৰ অফিচত গীতিমালিকা বাইদেউৰ সন্মুখত ধমক খাওঁতে লাজ লাগিছিল যদিও আশীর্বাদ বুলিয়েই গ্রহণ কৰিছিলোঁ৷ ‘নিয়মীয়া বার্তা’ কাকতত স্তম্ভ লেখা লিখিবলৈ ছাৰে মোক একপ্রকাৰৰ নির্দেশ দিছিল৷ এই শিতানত আজি ছাৰৰ বিষয়েই লিখিব লগা হ’ল৷ কেতিয়াও জেনেৰেচন গেপক প্রশ্রয় নিদিয়া ছাৰে এজন ২৪–২৫ বছৰীয়া যুৱকৰ লগতো সমনীয়াৰ দৰেই আড্ডা মাৰিছিল৷ একমাত্র হোমেন বৰগোহাঞি ছাৰে মোক পলাশ জ্যোতি বুলি মাতিছিল৷ প্রথমবাৰ লগ পাওঁতে দুই–এখনৰ বাদে ছাৰৰ প্রায় সকলো কিতাপ পঢ়িছোঁ বুলি কওঁতে মোৰ মুখলৈ বহু সময় ধৰি চাইছিল৷ সেইদিনা ছাৰৰ কোঠাত সোমায়েই দেখিলোঁ মজিয়াত বহু কাগজ পৰি আছে৷ সোধাত তেওঁ কৈছিল আন সম্পাদকৰ কথা নাজানো, মোৰ সাংবাদিক জীৱনত মোলৈ ইমান লেখা আহে যে বহু লেখা প্রকাশৰ অনুপযোগী৷ সেই লেখাসমূহ মই এনেদৰে প্রত্যাখ্যান কৰিব লগা হয়৷ এদিন ছাৰৰ ওচৰত গৈ বহিছেছাগৈ মাথোন৷ ছাৰে ক’লে কথা পাতিলে মোৰ ডিঙিটো শুকাই যায়৷ কিন্তু তোমাৰ লগত কথা পাতিব লাগিব নহয়, সেইবাবে ছুইংগাম এটা চোবাই আছেছা৷ মাথোঁ স্মৃতিবোৰ থাকি গ’ল৷ স্মৃতিবোৰেই অনাগত সময়বোৰত প্রেৰণা দি যাব৷ জীৱনত যিয়েই কর্ম নকৰা কিন্তু কলমটো কেতিয়াও নেৰিবলৈ কোৱা ছাৰৰ কথাষাৰ সদায় মনত থাকিব৷ নৱকান্ত বৰুৱাই লিখিছিল– ‘হোমেন বৰগোহাঞিয়ে ভালপোৱা বা তেওঁক ভালপোৱা সকলো লোকৰে হয়তো মনত একোজন হোমেন বৰগোহাঞি আছে৷ সেইজনক ক’ত বিচাৰিম? তেওঁ যে ‘অধৰা মাধুৰী’– ধৰা দিয়াৰ আগতেই তেওঁৰ ৰূপান্তৰ ঘটে৷ কিন্তু তেওঁ যে তেওঁ, আন নহয়, সেইটো অনুভৱ কৰিব পাৰি৷’ অতি সাহসী, মনত দৃঢ়তা থাকিলেহে মানুহে মৃত্যুক জয় কৰিব পাৰে৷ ছাৰে কৈছিল আৰু লিখিছিল– মানুহে গোটেই জীৱন ধৰি জীয়াই থাকিবলৈ যিদৰে শিকিব লাগে, ঠিক তেনেকৈ কেনেকৈ মৰিব লাগে সেই কথাও শিকিব লাগে৷ অসমীয়া মানুহক লৈ সদা চিন্তিত হোমেন বৰগোহাঞি ছাৰক আমি কিতাপৰ মাজেৰে, কর্মৰাজিৰ মাজেৰে জীয়াই ৰাখিব লাগিব৷ আমি কেতিয়াও ছাৰক বিদায় জনাব নোৱাৰোঁ, কায়িকভাৱে নহ’লেও ছাৰ আমাৰ মাজত সদায় থাকিব৷ প্রজ্ঞা আৰু বিদগ্ধৰ সমাহাৰ ছাৰে তেখেতৰ প্রিয় ব্যক্তি নৱকান্ত বৰুৱাৰ বিষয়ে কৈছিল আৰু কথা পাতি দুয়োজনে দীঘলীপুখুৰীটো সাতপাক মাৰিছিল৷ নৱকান্ত বৰুৱায়ো বিবাহৰ সিদ্ধান্ত লওঁতে বোলে বৰগোহাঞি ছাৰৰ লগত দীঘলীপুখৰীটো চাৰিপাক ঘূৰিছিল৷ সেই নৱকান্ত বৰুৱাই লিখিছিল– ‘তুমি যদি সহ্য কৰা৷ মোৰ নৰকৰ পৰা এদিনৰ ছুটী লৈ৷ তোমাৰ আলহী হৈ ময়ো তাত খন্তেক থাকিম৷ অন্তত দুপৰ এটা… কপৌৱে নিস্তব্ধ কৰা৷ ব’হাগৰ এটা দুপৰীয়া৷ পাৰিলে কান্দিম৷ আৰু ঘূৰি আহিম, ঘূৰি আহি…?৷ হায় ঘূৰি যে আহিম৷’\nছমাৰছেট মমে লিখিছিল যে নিতৌ লাভ কৰা অভিজ্ঞতাৰ পৰাই সাহিত্যৰ সমল লোৱা হয় যদিও লেখকে দৰকাৰীখিনিহে লয়,বাকীখিনি পৰিহাৰ কৰে৷ চৰিত্র অংকনত তীব্র কেন্দ্রীভূতকৰণে সাধাৰণ পাঠকৰ মনত অনুভূতি জাগ্রত কৰে৷ এইক্ষেত্রত বৰগোহাঞিদেৱ সফল বুলি নিঃসন্দেহে ক’ব পাৰি৷ তদুপৰি জীৱনৰ বিভিন্ন সময়ত ভিন্ন ৰচনা কৰোঁতে উক্ত ৰচনাৰ চৰিত্রৰ মাজত সোমাই বা চৰিত্র হৈ কাহিনী আগবঢ়াই নিব পৰাটো তেখেতৰ অন্যতম কৃতিত্ব৷ খাটিখোৱা মানুহ আৰু ওপজা মাটিৰ হকে চিৰদিন চলোৱা কলমত ঠাই পাইছিল বার্ট্রাণ্ড ৰাছেল, ডষ্টয়ভস্কি,বর্হেছ, জ্যা পল ছার্ত্রে, টমাছ মান, উইল ডুৰাণ্ট, এইচ জি ৱেলছ ইত্যাদি বিখ্যাত লেখকৰ কথাই৷ অসমীয়া মানুহক বিশেষকৈ বিশ্ব সাহিত্যৰ সৈতে পৰিচয় কৰি দিয়াত বৰগোহাঞিৰ অৱদান অনস্বীকার্য৷ ষ্টইক দর্শন, ছেনেকা, মার্কাছ অৰেলিয়াছ আদিৰ বিষয়ে লিখা প্রবন্ধসমূহে তেওঁ সেই দর্শনৰ প্রতি অনুৰক্ত নাছিল যদিও আগ্রহো যে কমা নাছিল সেই কথাৰ উমান দিয়ে৷ কেন্দ্রীভূতকৰণ আৰু সংক্ষিপ্তকৰণৰ জৰিয়তে বস্তুনিষ্ঠতা আৰু বুদ্ধিদীপ্ততা জাগ্রত কৰি তোলাত বৰগোহাঞিৰ ৰচনাসমূহৰ যথেষ্ট প্রভাৱ আছে৷ সংক্ষিপ্তকৰণ আৰু ভাষাৰ মেদ বর্জন আদিত মনোযোগ দিয়াটো যে প্রয়োজন বৰগোহাঞিয়ে তেতিয়াই অনুধাৱন কৰিছিল৷ তেওঁৰ সতর্কবাণী কেৱল অন্ধ জাতীয়তাবাদৰ বিৰুদ্ধেই নহয়, অসমৰ অর্থনৈতিক স্বাৱলম্বিতাৰ সপক্ষেও আছিল৷ চিন্তাৰ স্বতন্ত্রতা আৰু স্বাধীনতাক কোনোদিনে বিসর্জন নিদিয়া বৰগোহাঞি জাতীয়তাবাদৰ নির্মম সমালোচক আছিল৷ কলমৰ যোগেদি এই কথা বুজাই দিছিল যে ৰূপান্তৰৰ বাবে উৎসাহ–উদ্দীপনাই যথেষ্ট নহয়, তাৰ বাবে লাগিব এক ভৱিষ্যৎমুখী ৰাজনৈতিক পৰিকাঠামো৷ কিন্তু জোৰ–জবৰদস্তি কৰি সৃষ্টিতো বাদেই, সমাজ পৰিৱর্তনো আশা কৰিব নোৱাৰি৷ আনহাতে বেজবৰুৱাই ‘কৃপাবৰ বৰুৱাৰ কাকতৰ টোপোলা’ত উল্লেখ কৰা ভেম+ ভণ্ডামি= অসমীয়া জাতি সংজ্ঞাৰ পৰা তেখেত মুক্ত আছিল৷ অলপ অন্তর্মুখিতা আৰু অধিক সময়ানুৱর্তিতাৰ বাবে বহু মানুহে তেখেতৰ ওচৰ চাপিবলৈ শংকাবোধ কৰিছিল বুলি বহুতেই মত পোষণ কৰে৷ অৱশ্যে কথাটো একেবাৰে অসত্যও নহয়৷ বৰগোহাঞিৰ ৰচনাসমূহৰ এক বৈশিষ্ট্য হৈছে বহুমুখিতা, যি বহুমুখিতা কেতিয়াও বস্তুনিষ্ঠতাৰ পৰিধিৰ বাহিৰত নহয়৷ এটা জাতিক পূর্ণাংগৰূপে গঢ়ি তুলিবলৈ প্রয়োজন হোৱা সকলো উপাদান, সমাধানৰ দিশ দায়িত্বসহকাৰে, জাতিৰ অভিভাৱক ৰূপে আঙুলিয়াই দিছিল৷ তেওঁ অনুভৱ কৰিছিল যে অধ্যয়নহীন এটা জাতিয়ে কেতিয়াও বিশ্বৰ আন উন্নত জাতিৰ লগত আগবাঢ়ি যাব নোৱাৰে৷ সাহিত্য আৰু সাংবাদিকতাৰ জৰিয়তে অসমীয়া জাতিক সঞ্জীৱিত কৰাৰ নিমিত্তে জীৱনৰ সৰহভাগ ব্যয় কৰা বৰগোহাঞিৰ অৱদানসমূহ সকলোৰে মাজত স্থায়ী ৰূপে জীন গৈছে৷ অসমীয়া ভাষা–সাহিত্যৰ চর্চা কৰিবলৈ, অসমীয়া ভাষাত লিখা–মেলা কৰিবলৈ যিসকল তৰুণ–তৰুণী ওলাই আহিছে, তাত অসম সাহিত্য সভাৰ দৰে বৃহৎ অনুষ্ঠানৰ তুলনাত হোমেন বৰগোহাঞি নামৰ স্বতন্ত্র সত্তাটোৰ আছে বৃহৎ বৰঙণি৷ অন্যথা যুক্তিনিষ্ঠ আৰু পৰিপক্ব প্রজন্ম এটা গঢ়ি উঠাত কঠিন হ’লহেঁতেন৷ বিশেষ মতাদর্শত দীক্ষিত হৈ নিজস্ব চিন্তাক সেই আদর্শৰে আগবঢ়াই নিয়াতকৈ সকলো আদর্শ অধ্যয়ন কৰি গঢ় লোৱা স্বতন্ত্রতা আৰু স্বাধীন চিন্তাহে প্রয়োজন– এইক্ষেত্রত বৰগোহাঞিক বহু লোকে সমালোচনা কৰিলেও ব্যক্তিগতভাৱে সমর্থন কৰিবলৈ কেতিয়াও দ্বিধাবোধ নকৰোঁ৷ বৰং ক’ব খোজেজা যে মুক্ত চিন্তাইহে বৌদ্ধিক প্রগতিশীলতাক প্রতিনিধিত্ব কৰে৷ বৰগোহাঞি ছাৰৰ চিন্তা, লেখা তথা সৃষ্টিসমূহ অসমীয়াৰ কাৰণে সদায় নতুন হৈ থাকিব, দুপৰীয়াৰ বেলিটোৰ দৰেই উজ্জ্বল হৈ থাকিব৷ সেইসমূহে আগলৈকো অসমীয়া মানুহক জাগ্রত কৰি ৰাখিব৷ নিঃস্বার্থভাৱে অসমীয়া ভাষা–সাহিত্যলৈ অৱদান আগবঢ়াওঁতা, গদ্যৰ সাধক, শব্দৰ সৈতে খেলিব পৰা সুনিপুণ খেলুৱৈ, জাতীয়তাবাদৰ আলোচক, যুৱপ্রজন্মৰ চিন্তাৰ ভেটি বান্ধোতা হোমেন বৰগোহাঞিৰ কথা লিখি থাকিলেও অন্ত নপৰে, লিখি শেষ কৰিবলৈও ভাগৰ লাগে৷ অসমীয়া গদ্য বা লিখন শৈলীক এক নতুন ধৰণেৰে তথা বিশ্ব সাহিত্যৰে অসমীয়াক অনুপ্রাণিত কৰা, গ্রন্থ আৰু সাহিত্য চর্চাৰ লগত অসমীয়াক একেডাল জৰীৰে নিকপকপীয়াকৈ বন্ধাটো তেখেতৰ অন্যতম কৃতিত্ব৷\nহোমেন বৰগোহাঞিক বেয়া পোৱা মানুহো আছে৷ সেইসকলে মানুহজনৰ বিষয়ে ভিন্ন কথা পাতে, সমালোচনাও কৰে৷ কিন্তু অসমীয়া সাহিত্য, সমাজ জীৱনলৈ আগবঢ়োৱা তেখেতৰ বৰঙণিক কোনেও অস্বীকাৰ কৰিব নোৱাৰে৷ হোমেন বৰগোহাঞিৰ লেখাবোৰ অধিক তাত্ত্বিক আৰু বুজিব নোৱাৰা কঠিন বিশ্লেষণ নহয়৷ সৰল ভাষাৰে সকলো পাঠকে বুজিব পৰাকৈ লিখা বাবে তেওঁ শিক্ষিত চামৰ মাজতে সীমাবদ্ধ হৈ থকা নাই৷ সকলো শ্রেণীৰ লোকে আদৰি লৈছে৷ ৰাজপত্রিত বিষয়াৰ পদ এৰি এক অনিশ্চিত ভৱিষ্যতৰ দিশে দৃঢ়তাৰে আগবাঢ়ি যোৱা ব্যক্তিজনক সুবিধাবাদী সজাবলৈ চেষ্টা কৰাটো অজ্ঞতা বা বৌদ্ধিক পংগুত্বৰ বাদে আন একো নহয়৷ কৰুণাধাৰাৰ উপৰি অসমীয়া বিশ্বকোষ প্রণয়ন, জীৱন, স্বাস্থ্য সম্পর্কীয় ৰচনাৰাজি চিৰদিন পঠনযোগ্য হৈ থাকিব৷ আন একো নহ’লেও তেখেত প্রাসংগিক হৈ থাকিব এপিটাফ, ইছমাইল শ্বেখৰ সন্ধানত আদি গল্পৰ বাবে, অনন্য অভিজ্ঞতাৰে পৰিপূর্ণ পাঁচটা খণ্ডৰ আত্মজীৱনী, কবিতা, কম পৰিসৰৰ মাজত সামাজিক বাস্তৱতাক ফুটাই তোলা উপন্যাসসমূহৰ দৰে চহকী সাহিত্য কৃতিৰ বাবে৷ তেখেতৰ সৃষ্টিসমূহত যুক্তিবাদ আৰু আর্থ–সামাজিক বাস্তৱতাৰ বাহিৰেও পাঠকে এনে কিবা এটা বিচাৰি পায়, যিয়ে পাঠকৰ মন হূদয় আন্দোলিত কৰে৷ সেই ‘কিবা এটা’ৰ উন্মেষ ঘটাব পৰাটোও এক ধৰণৰ উল্লেখনীয় সফলতা৷ হোমেন বৰগোহাঞিক যিসকলে ভালদৰে বিশ্লেষণ নকৰাকৈ কেৱল বিতর্কিত ৰূপত চায়, সেইসকল লোকে প্রজ্ঞাৰ সাধক হোমেন বৰগোহাঞিক বিচাৰি নাপাব৷ উপৰুৱা দৃষ্টিৰে চাই এজন ব্যক্তিয়ে জীৱনজুৰি কষ্ট আৰু সাধনাৰ ফলত লাভ কৰা শ্রদ্ধা আৰু কৃতজ্ঞতাক অৱমাননা কৰাটো জানো উচিত বুলিব পাৰি? নতুনত্ব, গতানুগতিকতাৰ বিপৰীতে সম্পৰীক্ষাধর্মিতাৰ মাজেৰে তেখেতে অংকন কৰা শব্দৰ ৰামধেনুত লুকাই আছে মানৱীয়তা আৰু আত্মকথাৰ গুণমালা৷ জীৱনৰ খলাবমা বাটতো সৃষ্টিৰ গোলাপ ৰোপণ কৰা, নিজকে সামান্য লেখক বুলি আত্মব্যংগ কৰা মানুহজনৰ মনত উদ্যম কোনোদিনেই হ্রাস পোৱা নাছিল৷ কবি অজিৎ বৰুৱাই নিজকে সংলাপৰ মানুহবুলি কোৱাৰ দৰে হোমেন বৰগোহাঞি সংলাপৰ মানুহেই আছিল৷ এই কথা অসমৰ মানুহে চাগৈ মানি ল’ব যে বাণীকান্ত কাকতিয়ে অসমীয়া সাহিত্যৰ ৰোমাণ্টিক যুগটোক বেজবৰুৱা যুগ বুলি কোৱাৰ দৰে অসমীয়া সাহিত্যৰ এই সময়খিনিক অর্থাৎ বৰগোহাঞিদেৱৰ ৰচনা কালটো আমি বৰগোহাঞি যুগ বুলি কোৱাত নিশ্চয় কাৰো আপত্তি নাথাকিব৷


সপোন বাস্তৱত পৰিণত কৰক; ২১ টকা জমা কৰি লাভ কৰক ৯০ লাখ টকা\nসপোন বাস্তৱত পৰিণত কৰক; ২১ টকা জমা কৰি লাভ কৰক ৯০ লাখ টকা!\nকেনেকৈ লাভ কৰিব এই বৃহৎ পৰিমাণৰ ধন ?\nগুৱাহাটী , February 25, 2020 7:14 pm\nযুগৰ পৰিৱৰ্তন আৰু মূল্যবৃদ্ধিৰ ফলত আপুনি আৰু আপোনাৰ পৰিয়ালৰ প্ৰয়োজন পূৰণত প্ৰায়ে ব্যৰ্থ হ’বগলীয়া হয়।\nদৈনিক কঠোৰ পৰিশ্ৰমৰ অন্তত আপুনি যেতিয়া পৰিয়ালৰ প্ৰয়োজনবোৰ পূৰণ কৰিব নোৱাৰে তেতিয়া স্বাভাৱিকতে আপুনি হতাশাত ভোগে নিশ্চয়! আপুনি কঠোৰ পৰিশ্ৰম কৰাৰ পিছতো নিজৰ আৰু পৰিয়ালৰ প্ৰয়োজনবোৰ পূৰণ কৰিব নোৱাৰাৰ বাবে কেৱল আপুনিয়েই হতাশাগ্ৰস্ত নহয়, আপোনাৰ গোটেই পৰিয়ালটোৱেই হতাশগ্ৰস্ততাত ভোগে।\nআপোনাৰ আৰু আপোনাৰ পৰিয়ালৰ এই হতাশাক আপুনি দূৰ কৰি ব পাৰিব। কিন্তু কেনেকৈ?\nআপুনি দৈনিক মাত্ৰ ২১ টকাকৈ জমা কৰি ৯০ লাখ টকা লাভ কৰি আপোনাৰ লগতে পৰিয়ালৰ হতাশা দূৰ কৰিব পাৰিব। এনেকৈয়ে আপুনি নিজৰ সন্তানক দি যাব পাৰিব এক শকত অংকৰৰ জমা ধন।\nএই আঁচিনৰ যোগে আপুনি দৈনিক ২১ টকা বা মাহিলী ৬৩০ টকাকৈ মিচিউৱেল ফাণ্ডত জমা থ’ব লাগিব। এইদৰে ৩০ বছৰ জমা থোৱাৰ পিছত আপুনি লাভ কৰিব ৯০ লাখ টকা।\nআপুনি মিচিউৱেল ফাণ্ডত মাহিলী ৬৩০ টকাকৈ জমা থোৱা ১২ মাহৰ সেই জমা ধন ৭,৫৬০ টকাৰ ১৮ শতাংশ সুত লাভ কৰিব প্ৰতি বছৰে। বছৰেকীয়া জমা ধনৰ সৈতে সেই ১৮ শতাংশ সুতেৰে আপুনি ৩০ বছৰত লাভ কৰিব ৯০.২ লাখ টকা।\nআনহাতে এই আঁচনিৰ যোগে আপুনি একেবাৰে ২,২৬,৮০০ জমা কৰিলেও ছিষ্টেমেটিক ইনভেছমেন্ট প্লেন(SIP)ৰ অধীনত ৩০ বছৰ পাছত লাভ কৰিব ৯০ লাখ টকা।\nSIPৰ অধীনত আপোনাৰ প্ৰথম মাহৰ সুতৰ অংশটো দ্বিতীয় মাহৰ মূলৰ লগত যোগ হ’ব আৰু ইয়ে আপোনাৰ ইনেভছমেন্টৰ পৰিমাণ বৃদ্ধি কৰাৰ লগতে লাভৰ পৰিমাণ ও বৃদ্ধি কৰিব। আপেনাৰ টাৰ্ম পিৰিয়ড বৃদ্ধি হৈ গৈ থাকিলে SIPৰ যোগে আপোনাৰ লাভৰ পৰিমাণো ক্ৰমশঃ বৃদ্ধি হৈ গৈ থাকিব।\nSIPৰ আপুনি জৰিয়তে আপুনি ৫০০ টকাকৈ মাহিলী নিয়মিত জমা কৰি গ’লেও আপুনি লাভ কৰিব পাৰিব মোটা অংকৰ ধন, যি ধনেৰে আপোনাৰ লগতে আপোনাৰ সন্তানক অৰ্থনৈতিক দুঃচিন্তাৰ পৰা আঁতৰাই ৰাখিব।


নবনীতা দেব সেনৰ “গদাধৰপুৰ উইমেনছ কলেজ” গল্পৰ অসমীয়া অনুবাদ\nHomeঅনূদিত গল্পনবনীতা দেব সেনৰ “গদাধৰপুৰ উইমেনছ কলেজ” গল্পৰ অসমীয়া অনুবাদ\ntranslatorsassam June 09, 2021\nগদাধৰপুৰ উইমেনছ কলেজ\nমূলঃ নবনীতা দেব সেন\nঅসমীয়া অনুবাদঃ অনুৰাধা বৰুৱা\n"সন্ধেবলায় কে ডেকে নেই তাৰে?"\nআচ্ছা, গীতু, তোৰ বাৰু সেই আলোচনা চক্ৰ খনৰ কথা মনত আছে নে ? অশোকতৰুৱে মূৰ তল কৰি যে গাইছিল--- "ও আমাৰ গোলাপবালা----" , এতিয়া অশোকতৰুৱে অন্য ধৰণৰ গান গায় । তোৰ মামাই যে সেইবাৰ সপোনৰ অৰ্থৰ বিষয়ে বক্তৃতা প্ৰদান কৰিছিল , য'ত মই মোৰ পানীৰ সপোনটোৰ অৰ্থ সুধি তেখেতক ব্যতিব্যস্ত কৰিছিলোঁ । তেখেতেও খুলি নকয়, মইও নেৰোঁ । এতিয়াতো সেই সপোনৰ অৰ্থ মই বুজি পাওঁ । ইছ্, সেই দিনবোৰৰ কথা মনত পৰিলে কি যে হাঁহি উঠে । মামাক কম হাৰাশাস্তি কৰিছিলোঁ নে ?\nএই গীতু, তহঁতে গদাধৰপুৰত কেনেকৈ যে থাকিব পাৰিছ ! তাততো তেনে ধৰণৰ কোনো আলোচনা চক্ৰ ইত্যাদি নহয় । বক্তাই বা পাবি ক'ত, গা‌য়কেই বা পাবি ক'ত ? লাইফ বুলিবলৈ তাত একোয়েইতো নাই । থিয়েটাৰ হলতো নায়েই, ভাল চিনেমা এখনো নাযায় চাগে । কোনো প্ৰদৰ্শনী, মেলা আদিৰতো প্ৰশ্নই নুঠে । ভাল কোনো ৰেষ্টোৰাঁ, দোকান পোহাৰ পৰ্যন্ত নাই । কি কৰি থাক বাৰু ? এনেকুৱা মফচলীয় ঠাইত প্ৰেম চ্ৰেমোতো নহয় নিশ্চয় । ইমানকেইজনী মাষ্টৰণী লগ হৈ হোষ্টেলত থাক, চবেই চকু দিয়েই থাকে চাগে । সাৱধানে থাকিবি পায় । এনেকৈ থকা আৰু জেইলত থকা প্ৰায় একেই । বন্ধৰ দিন অথবা সন্ধিয়া বোৰত কি কৰি কটাৱ বাৰু তহতে ? নদীৰ পাৰটোলৈ গৈ গৈ আমনি লগা নাইনে ? ওচৰত কোনো চহৰ নাইনে ? য'ত গাড়ীৰে গৈ ফুৰি আহিব পৰা যায় ? গাড়ীও নাই ? কিয় কলেজৰ ষ্টাফ কাৰত যাবি । সেয়াও নাই ? আচৰিত । যেনে ঠাই তেনে কলেজ । কি কৰিবলৈ যে সেই ঘোকোট গাওঁ খনত সোমাই আছগৈ ? শ্যামবাজাৰ অঞ্চলত ডাঙৰ দীঘল হৈ সেই ঘোকোট গাঁৱত আছই বা কেনেকৈ ? বোৰিং নালাগেনে ? বিয়া বাৰুৰতো নামেই নুশুন তই। সম্বন্ধ এটা ঠিক কৰোঁ নেকি ? মোৰ বৰজনা এজন অলপতে বিদেশৰ পৰা আহিছে, অলপ বয়স্ক শিক্ষিত ছোৱালী বিচাৰি আছে । নিজেও একাডেমিক লাইনতে জৰিত হৈ আছিল । তোৰ লগত ভাল মিলিব । হ'ব হ'ব ইমান হাঁহিব নালাগে। বয়সৰ হিচাবেতো বত্ৰিছ পাৰ হ'লেই, ইয়াৰ পাছত আৰু কেতিয়া বিয়াত বহিবি ? গোটেই জীৱন কি এই গাঁৱলীয়া গাধবোৰক গৰু বনোৱাৰ কামেই কৰি থাকিবি নেকি ? গদাধৰপুৰতো মানুহ থাকে নে ? লাইফ হ'লনে এইটো এটা ?\nজীৱনটো কেনেকৈ যে সলনি হৈ গ'ল চাচোন । একেলগে পঢ়ি থাকোঁতে আমাৰ যে কিমান সপোন, কিমান পৰিকল্পনা --- তাৰপাছত মই শহুৰৰ ঘৰত আৰু তই গদাধৰপুৰ উইমেনছ কলেজ । ক'ত যে হেৰাই গ'ল লেখক হোৱাৰ, নাটক কৰাৰ সপোনবোৰ । এপিনৰপৰা চাবলৈ গ'লে তই অৱশ্যে ভালেই আছ । হাত ভৰি মুকলি ।\nমই ? এইটো জানো ভালে থকা বুলি ক'ব পাৰি ? ঘৰ সংসাৰ, ল'ৰা ছোৱালীৰ জেঙা মাৰি থাকোঁতেই দহ বছৰ পাৰ হৈ গ'ল । একেবাৰে জধামূৰ্খ হৈ গ'লোঁ মই । এসময়ত যে তৰ্ক প্ৰতিযোগিতাৰ চেম্পিয়ন আছিলোঁ, কোনে বিশ্বাস কৰিব সেই কথা । এতিয়া মই তৰ্ক কৰোঁ আয়া, বাবু্ৰ্চিৰ লগত । পতিদেৱৰ লগত ? হৈছে আৰু । তৰ্ক কৰিবলৈ তেওঁৰ লগত মোৰ দেখা দেখি হ'লেহে । যোৱা দহবছৰে তেখেতকতো এই অফিচ, এই ফেক্টৰী, টুৰ, অমুক পাৰ্টিক লগ কৰিবৰ বাবে গ্ৰেণ্ড হোটেলত লাঞ্চ, তমুক পাৰ্টিক লগ কৰিবলৈ শণিবাৰে ক্লাবত ডিনাৰ------এইবোৰতে ব্যস্ত হৈ থকা দেখি আহিছোঁ । ঘৈণীৰ লগত বহি তৰ্ক কৰাৰ বাবে তেওঁৰ ইমান সময় ক'ত ? দিন ৰাতি কেৱল দৌৰা দৌৰি । অকণমান যদি আজৰি পায় -- ক্লাবলৈ যায় । ঘৈণীৰ আচলতে ধৰি থাকিলে কোনোবাই জীৱনত উন্নতি কৰিব পাৰে জানো ? বুজিলি ?\nকিয়, মোৰ বাবেতো আয়া আছে, ড্ৰাইভাৰ আছে, ৰান্ধনী আছে, মালী আছে, চাকৰ বাকৰেৰে ঘৰ একেবাৰে বৃন্দাবন হৈ আছে । তাৰ ওপৰিও পতিদেৱকো লাগে ? সেইটো অলপ বেছি বেছি নহ'ব নে ? এনেয়েতো মোৰ অবাধ স্বাধীনতা । যেতিয়াই যলৈকে মন যায় ওলাই যাব পাৰোঁ, যি মন যায় কিনিব পাৰোঁ, শহুৰ-শাহু, দেৱৰ-ননদ কাৰো দায়িত্ব ল'ব লগীয়া নাই । সকলো ধৰণৰ সুযোগ সুবিধা পাইছোঁ, অভিজাত সমাজৰ লগত উঠা বহা, কত নিমন্ত্ৰণ, কত পাৰ্টি । মোৰ মুখত অভিযোগ শোভা নাপায় । পায় জানো ? তয়েই ক । আচলতে কি জান ? সৰুতে যে পঢ়িছিলি, দোৱাত আছে চিঞাহী নাই ? মোৰ অৱস্থাতো ঠিক তেনেকুৱাই । হাঁহিছ ? মোৰ জীৱনটো তই পোৱাহলে বুজি পালিহেঁতেন । নাজান বাবে এনেকৈ কৈছ ।\nসেই চিৰাচৰিত কাহিনী--- এনে ক্ষেত্ৰত মহিলাবোৰে হয় কোনো প্ৰেমিক গোটাই লৈ পলাই যায়, নাইবা কোনো ভাগিন চাগিন জাতীয় অথবা ড্ৰাইভাৰৰ লগত গোপন প্ৰেম কৰা, গল্পবোৰতটো সেয়াই থাকে । যিসকলে এইবোৰ কৰিব নোৱাৰে সেইসকলে ডিজাইনাৰ ব্লাউজৰ লগত পিন্ধা দামী চিফন শাৰী আঠুলৈকে কোঁচাই, ৰেছমী ৰুমালেৰে নাক ঢাকি সপ্তাহত এদিন বন্যাৰ্তৰ শিবিৰ অথবা কুষ্ঠাশ্ৰম আদিলৈ যায় আৰু বাকী ছয়দিন তাৰ বাবেই পাৰ্ক হোটেল আদিত মিটিঙ কৰে । আন কিছুমানে দুপৰীয়া সময়ত ক্লাবলৈ গৈ তাছ খেলি, পানীয় সেৱন কৰি সময় কটায় , নহ'লেবা মোৰ নিচিনাকৈ পুৰণি কলেজীয়া বন্ধু বিচাৰি বিচাৰি আড্ডা মাৰি সময় কটায় । আজিকালি অৱশ্যে বুটিক খোলাৰ ট্ৰেণ্ড এটা আহিছে । ইয়াৰ পৰা এটা উপাৰ্জনো হয়, সময়ো পাৰ হয় ।\nসময়বোৰ যে পাৰেই হ'ব নোখোজে অ' । ল'ৰা ছোৱালী তিনিওটা দাৰ্জিলিঙৰ স্কুলত । ইয়াত জানো ভাল দৰে পঢ়া-শুনা হয় ? আজি বন্ধ, কাইলৈ প্ৰতিবাদ । তাত থাকিলে এই গণ্ডগোলবোৰেও ঢুকি নাপাব । তাৰোপৰি এওঁ কয়, ল'ৰা ছোৱালীবোৰ হোষ্টেলত থাকিলে আত্মনিৰ্ভৰশীল হয় । ইফালে মই ইয়াত কি কৰি দিন কটাওঁ ? গান ? অলপ অচৰপ কৈ আকৌ আৰম্ভ কৰিছোঁ ৰ । এটা স্পেচিয়েল ক্লাছতো জইন কৰিছোঁ । নাই অ' পিয়ানো বজাবলৈতো এৰিয়ে দিলোঁ । সেইটো মোৰ কেতিয়াও বৰ এটা প্ৰিয় নাছিল । স্কুলতনো কেইটাই ভালপাই পিয়ানো শিকিছিল ? চাল দিবৰ বাবেহে পিয়ানো শিকিছিলোঁ । তোৰ চেতাৰৰ কথাটো সম্পূৰ্ণ বেলেগ । চেতাৰ তোৰ প্ৰাণ । অৱশ্য বিয়া বাৰু কৰাই সংসাৰৰ জালাত সোমালে সেই চৰ্চা ক'তনো ৰাখিব পাৰিলিহেতেন ? অকলে থকা বাবে চেতাৰখন বজোৱাৰ চৰ্চাটো ৰাখিব পাৰিছ । ভাগ্যে তোৰ ৰেডিও প্ৰগ্ৰেম বোৰৰ বাবে কলিকতালৈ তই আহি থাকিব পাৰে । নহ'লে আৰু গদাধৰপুৰলৈ গৈ গৈ কোনে তোৰ লগত যোগাযোগ ৰাখিব পাৰিব কচোন । কি যে গাঁৱলীয়া এখন ঠাই ! ৰেডিও ? এই অদ্ভূত কথাবোৰ নকবিচোন । মই গায়িকানেকি ? মোৰ গান বাৰু আনক শুনাব পাৰিনে ? সময় কটাবলৈ নিজৰ বাবে এনেই গুণগুণাই থাকোঁ আৰু । তোৰ চেতাৰৰ লগত তাৰ তুলনা কৰিব পাৰিনে ? সেয়েতো কেতিয়াও অৰিন্দমৰ নিচিনাকৈ গীত গাব পৰা নাছিলোঁ ।\nঅৰিন্দমৰ কথা মনত পৰেনে তোৰ গীতু ? কি যে সুন্দৰ কণ্ঠৰ গৰাকী আছিল সি । এতিয়া সি আৰু ৰেডিওত গান নাগায় । অৰিন্দম এতিয়া আই. টি.চি. ৰ ডাঙৰ বিষয়া । মোৰ পতিদেৱৰ দৰেই ডাঙৰ বিষয়া । অৰিন্দমৰ তুলনাত উমাদিয়ে যে কিমান নিৰস গাইছিল । সেই সময়ত অৰিন্দম আছিল এ ক্লাছ আৰ্টিষ্ট আৰু উমাদি বি ক্লাছ । চৰ্চা কৰি থকা বাবে উমাদি কিমান আগবাঢ়ি গ'ল ।\nঅৰিন্দমেতো গানৰ চৰ্চাই এৰি দিলে । জুনিয়ৰ এক্সিকিউটিভ পৰীক্ষাত ভাল ফলাফল কৰি চাকৰিটো পাই ডাঙৰ ক্ষতি হ'ল তাৰ । তই হাঁহিছ ? ভাল চাকৰি পালে মানুহৰ ক্ষতি নহয় নেকি ? হয় বহুত ক্ষতি হয় । সেই কথা ডাঙৰ চাকৰি নকৰাবোৰে বুজি নাপায় । কৰ্মহীনতা যেনেকুৱা, ডাঙৰ চাকৰিও তেনেকুৱাই । কি দৰে যে মানুহক নষ্ট কৰি পেলায়, তই নুবুজিবি । সে‌য়াও এক অন্য ধৰণৰ সৰ্বনাশ । অৰিন্দমে সেই চাকৰিটো নোপোৱা হ'লে আজি সি ষে এজন ভাল গায়ক হ'লহেঁতেন সেই কথা মই জানো । তই কোনটো বেছি ভাল হ'লহেঁতেন বুলি ভাব ?\nতোৰ মনত আছে নে গীতু, সেইবাৰ ৰবীন্দ্ৰ জয়ন্তীত উমাদি আৰু অৰিন্দমে যে গাইছিল---" সোণাৰ হৰিণ চায়" ? অপূৰ্ব হৈছিল ন ? অৰিন্দমৰ "চিৰসখা" তোৰ মনত পৰে নে ? উমাদিৰ চাগে অৰিন্দমৰ প্ৰতি কিছু দূৰ্বলতা আছিল--- উমাদিয়ে গোৱা " বন্ধু ৰহো ৰহো সাথে" মই কেতিয়াও পাহৰিব নোৱাৰিম ।\nআলোচনা চক্ৰবোৰৰৰ ৰিহাৰ্ছেলৰ পাছত আমি খোজকাঢ়ি ঘূৰি অহাৰ দিনবোৰ, সন্ধিয়া ছায়েন্স কলেজৰ পৰা অৰিন্দমক লগ ধৰি বালিগঞ্জৰ খালি ৰাস্তাবোৰত খোজকাঢ়ি ফুৰা কথাবোৰ মনত পৰেনে গীতু ? কেনেকৈ ইমান খোজকাঢ়িব পাৰিছিলোঁ অ ? চৌৰাংগীলৈ গৈ ট্ৰামত উঠি শ্যামবাজাৰলৈ যাঁও । এতিয়া তোৰ একেবাৰেই খোজকাঢ়িব নোৱাৰা হ'লোঁ । তই এতিয়াও পাৰ, খীণ মীণ হৈ আছ যে, সেয়ে পাৰ । আচ্ছা গীতু আমি দুয়োজনীয়েইতো অৰিন্দমৰ গান ইমান ভাল পাইছিলোঁ, কিন্তু আমাৰ মাজত কোনো ধৰণৰ হিংসাভাব নাছিল ।\nঅৰিন্দমে যে গাইছিল "আমাৰ এ-পথ" আৰু আমি দুজনীয়ে যে খুব কান্দিছিলোঁ ? অৰিন্দমক মই "না" কোৱাৰ পাছত তোৰ মোৰ ওপৰত কিমান খং উঠিছিল, মনত আছে নে ? তোৰ ইমান খং কিয় উঠিছিল কচোন ? আমাৰ তিনিওটাৰে মাজততো ভাল বন্ধুত্ব আছিল । উমাদিয়ে আমি তিনিটাক হিংসা কৰিছিল । উঃ ! তোৰ আকৌ সেই পুৰণি প্ৰশ্ন ? মই অৰিন্দমক " না" কোৱাৰ কাৰণটো তোক চাগে আজিলৈকে এশ বাৰ মান ক'লোঁ । তোৰ ইচ্ছা আছিল যদিও তয়েই কিয় বিয়া নকৰালি তাক ? এই দহবছৰ পাছতো তোৰ সেই একেটাই কথা----"আমাৰ যোৰা মিলা নাছিল" ।\nমই তাৰ লগত কিয় বিয়া নহ'লোঁ ------মোৰ বেৰিষ্টাৰ দেউতাই গাঁৱৰ সেই সাধাৰণ কেৰাণী বাবুৰ পুত্ৰলৈ মোক কেতিয়াও বিয়া নিদিলে হেঁতেন । সেই সময়ততো সি সেই পৰীক্ষাটোও পাছ কৰি ওলোৱা নাছিল । কেনেকৈনো জানিম যে দুবছৰ পায় নহওঁতেই অৰিন্দমৰ অৱস্থাৰ ইমান উন্নতি হ'ব ? সি চাকৰি পোৱালৈকে মোৰতো বিয়াই হৈ গৈছিল । অৰিন্দমে পিছে যোৱাবছৰহে বিয়া পাতিলে, দিল্লীত । কইনা হেনো বৰ ধুনীয়া । তই দেখিছনেকি ? নাই, ময়ো নাই দেখা । অৰিন্দমকে দেখা নাই । মোৰ বিয়াতেই যি দেখিছিলোঁ আৰু । তাৰপাছত সি কেতিয়াও আমাৰ ঘৰলৈও অহা নাই অথবা মোৰ পতিদেৱৰ সৈতেও চা চিনাকি হোৱা নাই । চিনাকি হ'লে অৱশ্যে ভালেই আছিল । কিন্তু সি যিহেতু গান গাবলৈ এৰিয়ে দিলে, গতিকে তাৰ লগত বিয়া হ'লেওনো কি বেলেগ হ'লহেঁতেন ? একেই হ'লহেঁতেন । এখেতৰ দৰেই অৰিন্দমৰো নিশ্চয় অফিচ, ফেক্টৰী, লাঞ্চ, ডিনাৰ, টুৰ প্ৰগ্ৰেম, ক্লাব, ককটেল ! সেই একেই জীৱন হ'লহেঁতেন । কষ্টবোৰ আৰু কিছু পৰিমাণে বাঢ়িলহেঁতেন । অনবৰতে মনত এটা ভাবে ক্ৰিয়া কৰি থাকিলে হয় : গান আছিল, গান নাই ! এজন বিষয়াৰ লগত আন এজন বিষয়াৰ কোনো পাৰ্থক্য নাই, যি দৰে এখন কাষ্টম মেড মাৰ্চিদিজ গাড়ীৰ আন এখনৰ সৈতে পাৰ্থক্য নাই -------শূন্য ; নীল ।\n-------- ধেৎ সন্মান কিয় নকৰিম ? নিজৰ স্বামী হয় তেওঁ । সন্মান চন্মান চব কৰোঁ, কিন্তু কি জান ? তেওঁ লোকৰ এই জান প্ৰাণ দি কেৰিয়াৰ গঢ়াৰ কথাটোৰ প্ৰতি কিবা এক বিতৃঞ্চা জাগি গৈছে । তেওঁলোকৰ শীত তাপ নিয়ন্ত্ৰিত অফিচৰ চকী মেজবোৰ যি ধৰণৰ ফেছনেৱল আৰু আৰামদায়ক, তেওঁলোকৰ জীৱনবোৰো তেনে ধৰণৰেই------ আৰু মানুহবোৰো সেই একেই ধৰণৰ ।\nএজনক চিনি পালেই গোটেই কেইজনকে চিনি পোৱা যায় । ক্লাবলৈ যাঁও নহয়, গোটেই মানুহ বোৰ একেই । একেই সাঁচত গঢ়া । অৰিন্দম ৰ চাকৰিটো যিহেতু তেনেকুৱা ই, গতিকে সিও নিশ্চয় একেই হৈ গৈছে । মোৰ পতিদেৱৰ দৰেই । ক'তো কেতিয়াও আৰু গান গোৱা শুনা নাই । আৰু দহবছৰ পাছত তাৰ ঘৈণীয়েকৰো মোৰ দৰেই অৱস্থা হ'ব । পুৰণি কলেজীয়া বান্ধৱী বিচাৰি ফুৰিব লাগিব । অ' ঠিকেই কৈছে ! যদি দহবছৰ একেলগে থাকে । আজিকালিতো তেনেকুৱাই হৈছে । এওঁলোকৰ সমাজখনেই তেনেকুৱা । ৰুণুৰ জীৱনটো কি হৈ গ'ল চাচোন । বৰ দুখ লাগে । জয়ন্তীয়ে আকৌ বিয়া পাতিলে বুলি শুনিছোঁ । মিছেছ মেহৰা হৈছে এতিয়া । ৰুণুৱে এনেকৈ দিন কটাব পাৰিব বুলি মই নাভাবোঁ । বি. এ. পঢ়িবলৈ এডমিছন লোৱা বুলি শুনিছোঁ ।\nএই গীতু, তহঁতৰ তাত ফিল'ছফিৰ কোনো পদ খালি নাইনে ? মই কিন্তু ইণ্টাৰেষ্টেড। ল'ৰা ছোৱালীও দাৰ্জিলিঙত, এতিয়া মোৰ বাবে আলিপুৰ কিম্বা গদাধৰপুৰ কোনো প্ৰভেদ নাই । এইটো এটা লাইফ হ'লনে ? হয় খুব ব্যস্ততা নহয়বা বোৰিং ! তাতকৈ তহঁতৰ তাতেই বেছি সজীৱতা আছে । তইতো মোৰ বায়ডাটা জানই । সঁচাকৈয়ে কৈছোঁ, উভতি গৈ খবৰ এটা কৰিবি । " ছিৰিয়াছলি কৈছোঁ", কি আচৰিত, হাঁহিছ কিয় ? অহ্ পতিদেৱৰ কথা এৰ, তেওঁৰ বাবে বেয়াৰা, বাবুৰ্চি সকলোবোৰ আছে । একমাত্ৰ পাৰ্টি দিয়াৰ সময়ৰ বাহিৰে তেওঁ বোধহয় গমেই নাপাব, মেমচাহাব কলকাতাত নে গদাধৰপুৰত !\nঅদৰকাৰী কথা বাদ দে । আৰু একাপ কফি খা । এইটো নতুন পাৰ্কুলেটৰ, ফৰাচী চাহাব এজনে এখেতক দিছিল----- কফি ধুনীয়া হয়, নহয়নে ? এই শুন না, তহঁতৰ উইমেনছ কলেজত ফিল'ছফিত এটা চান্স নাপামনে মই ? কি ক'লি ? তাত বহুত মহ ? থাকিব নোৱাৰিম ? ----তয়ো মোক ঠাট্টা কৰিলি গীতু ?\nঅনন্ত ৰাজখোৱা June 10, 2021 at 2:55 AM\nপঢ়ি ভাল পালোঁ\nPanchanan Hazarika June 10, 2021 at 5:07 AM\nগল্পটো ভাল পালো।\nঅনুবাদ খুব সজীৱ হৈছে।\nUnknown June 10, 2021 at 7:23 AM\nGenuinely appreciate you.\nবব ডিলানৰ কবিতা(গীত)ৰ অসমীয়া অনুবাদ


'এজন দৌৰিব পৰা মুখ্যমন্ত্ৰী বিচাৰো'-হিমন্ত বিশ্ব শৰ্মাৰ বাসগৃহত জুবিন গাৰ্গ! zubeen-garg-met-himanta-biswa-sarma-today– News18 assam\nকোন হ'ব ৰাজ্যৰ পৰৱৰ্তী মুখ্যমন্ত্ৰী? কেতিয়া গঠন হ'ব মন্ত্ৰী পৰিষদ?\nকোন হ'ব ৰাজ্যৰ পৰৱৰ্তী মুখ্যমন্ত্ৰী? কেতিয়া গঠন হ'ব মন্ত্ৰী পৰিষদ? এইলৈ এতিয়া ৰাজ্যজুৰি চলিছে ব্যাপক চৰ্চা। বিভিন্ন মহলত হোৱা আলোচনা অনুসৰি, হিমন্ত বিশ্ব শৰ্মা অথবা সৰ্বানন্দ সোণোৱালৰ ভিতৰত যিকোনো এজনেই শুকুৰবাৰে ৰাজ্যৰ পৰৱৰ্তী মুখ্যমন্ত্ৰী হিচাপে শপতগ্ৰহণ কৰিব।\nবৃহস্পতিবাৰে মন্ত্ৰী হিমন্ত বিশ্ব শৰ্মাৰ বাসগৃহত উপস্থিত হ'ল জনপ্ৰিয় সংগীত শিল্পী জুবিন গাৰ্গ। পিছে জুবিন গাৰ্গে কাক মুখ্যমন্ত্ৰী হিচাপে বিচাৰে? এই সন্দৰ্ভত জুবিন গাৰ্গে কয় যে, 'মই এজন ডাইনেমিক, এগ্ৰেচীভ,দৌৰিব পৰা মুখ্যমন্ত্ৰী বিচাৰো। পৰিস্থিতি জটিল। এইসময়ত এজন দৌৰিব পৰা মুখ্যমন্ত্ৰী লাগে। দুয়োজন ককাইদেৱেই আপোন। এইমুহূৰ্তত কাৰো নাম নলও।'\nইফালে মন্ত্ৰী হিমন্ত বিশ্ব শৰ্মাক লগ ধৰি জুবিন গাৰ্গে নিজৰ কাহিলীপাৰাৰ বাসগৃহটো কোভিড কেয়াৰ চেণ্টাৰ হিচাপে দিব বিচাৰে বুলি উল্লেখ কৰে। আনহাতে কোৰোণাৰ বাবে বিহুৰ অনুষ্ঠান আধাতে সামৰিবলগীয়া হোৱা শিল্পীসকলৰ বাবে ডিচেম্বৰ মাহত বিশেষ অনুষ্ঠান পাতি শিল্পীসকলক সহায় কৰাৰ পৰিকল্পনাৰ বিষয়েও মন্ত্ৰী হিমন্তক অৱগত কৰে জুবিন গাৰ্গে।\nFirst published: May 06, 2021, 21:25 IST\nHimanta Biswa SarmaZubeen Garg


ঢাকা - অসমীয়া ৱিকিপিডিয়া\nঢাকা (ইংৰাজী: Dhaka, অতীতত Dacca ব্যৱহৃত হৈছিল) বাংলাদেশৰ ৰাজধানী আৰু ঢাকা বিভাগৰ প্ৰধান চহৰ। ঢাকা এখন মহানগৰ আৰু দক্ষিণ এছিয়াৰ অন্যতম প্ৰধান চহৰ। বুঢ়ী গংগা নদীৰ তীৰত অৱস্থিত এই চহৰ বাংলাদেশৰ বৃহত্তম চহৰ। ঢাকাৰ মহানগৰ অঞ্চলৰ জনসংখ্যা প্ৰায় ১ কোটি ৫০ লাখ। ই বিশ্বৰ নৱম বৃহত্তম আৰু অত্যধিক জনবহুল চহৰ বিলাকৰ ভিতৰত অন্যতম। ঢাকা চহৰ মছজিদৰ চহৰ নামেও পৰিচিত। তদুপৰি ঢাকা বিশ্বৰ ৰিস্কা ৰাজধানী নামেৰেও পৰিচিত। এই চহৰত সদায় প্ৰায় ৪০০,০০০ ৰ পৰা ৪৫০,০০০টা চাইকেল ৰিস্কা চলাচল কৰে। বৰ্তমান দক্ষিণ এছিয়াৰ অন্যতম প্ৰধান সংস্কৃতি, শিক্ষা আৰু বাণিজ্যকেন্দ্ৰ। সপ্তদশ শতাব্দীত পুৰণি ঢাকা মোগল সম্ৰাজ্যৰ বাংলা প্ৰদেশৰ প্ৰাদেশিক ৰাজধানী আছিল। মোগল সম্ৰাট জাহাঙ্গীৰৰ শাসন কালত এই চহৰ জাহাঙ্গীৰ নগৰ নামে পৰিচিত আছিল। অতীজৰে পৰা ঢাকা বিশ্বব্যাপী মছলিন কাপোৰ বাণিজ্যৰ এটি প্ৰধান কেন্দ্ৰ আছিল। যদিও আধুনিক ঢাকা চহৰৰ বিকাশ ঊনবিংশ শতাব্দীত ব্ৰিটিছৰ শাসন কালত ঘটে। সেই সময়ত নৱাব সকলে ঢাকা শাসন কৰিছিল। সেই সময়ত কলকাতাৰ পিছতেই ঢাকা বাংলা প্ৰেচিডেন্সিৰ দ্বিতীয় বৃহত্তম নগৰী হৈ পৰে। ১৯০৫ চনৰ বংগ-ভংগৰ পিছত ঢাকা নৱগঠিত পূৰ্ববংগ আৰু অসম প্ৰদেশৰ ৰাজধানী হয়। ১৯৪৭ চনত ভাৰতৰ পৰা ঢাকা পূব পাকিস্তানৰ প্ৰশাসনিক ৰাজধানীত পৰিণত হয়। ১৯৫০-৬০ দশকত এই চহৰ বিভিন্ন সামাজিক, জাতীয়তাবাদী আৰু গণতন্ত্ৰপন্থী আন্দোলনৰ কেন্দ্ৰবিন্দু হৈ পৰে। ১৯৭১ চনত ঢাকা স্বাধীন বাংলাদেশ ৰাষ্ট্ৰৰ ৰাজধানী ঘোষিত হয়। ইতিপূৰ্বে সামৰিক বলবৎ, বাংলাদেশৰ স্বাধীনতা ঘোষণা, সামৰিক দমন, যুদ্ধ আৰু প্ৰাকৃতিক বিপৰ্যয়ৰ তাণ্ডৱলীলাৰ দৰে একাধিক অস্থিৰ ঘটনাৰ এই চহৰ সাক্ষী হয়।\nঅন্য নাম: মছজিদৰ চহৰ, বিশ্বৰ ৰিস্কা ৰাজধানী\nভৌগোলিক স্থানাংক: 23°42′0″N 90°22′30″E / 23.7°N 90.375°E / 23.7; 90.375স্থানাংক: 23°42′0″N 90°22′30″E / 23.7°N 90.375°E / 23.7; 90.375\nচহৰৰ মৰ্যাদা প্ৰদান\nদ্বিখণ্ডিত চিটি কৰ্পোৰেচন\nঢাকা উত্তৰ চিটি কৰ্পোৰেচন\nঢাকা দক্ষিণ চিটি কৰ্পোৰেচন\nআতিকুল ইছলাম (উত্তৰ)\nচাঈদ খোকন (দক্ষিণ)\n(১১৬.৮ বৰ্গ মাইল)\nউচ্চতা ৪ মিটাৰ (১৩.১২ ফুট)\n- জনঘনত্ব ৪৫,০০০ প্ৰতি বৰ্গ কি.মি.\n(১,১৫,২০০ প্ৰতি বৰ্গ মাইল)\n- মহানগৰ ৭০,০০,৯৪০ জন\n- শিক্ষিতৰ হাৰ\nবাংলাদেশ মান সময় (গ্ৰী.মা.স.+৬)\nদেশৰ টেলিফোন কোড\nআঞ্চলিক টেলিফোন কোড\nবাংলাদেশৰ সংবিধানৰ ৫(ক) অনুচ্ছেদ অনুযায়ী ঢাকা বাংলাদেশৰ ৰাজধানী। আধুনিক ঢাকা বাংলাদেশৰ ৰাজনৈতিক, সাংস্কৃতিক আৰু অৰ্থনৈতিক জীৱনৰ প্ৰধান কেন্দ্ৰ। ইয়াৰ উল্লেখযোগ্য পৰ্যটনস্থলী সমূহ হল জাতীয় সংসদ ভৱন, ঢাকা বিশ্ববিদ্যালয়, মুক্তিযুদ্ধ যাদুঘৰ, বাংলাদেশ জাতীয় যাদুঘৰ , জাতীয় ছহিদ মিনাৰ, লালবাগৰ কিল্লা ইত্যাদি।\nসাম্প্ৰতিক দশকসমূহত ঢাকাৰ পৰিবহণ, যোগাযোগ ব্যৱস্থা আৰু শিক্ষা ক্ষেত্ৰত অভূতপূৰ্ব আধুনিকৰণ দেখা গৈছে। বৰ্তমানে এই চহৰ প্ৰচুৰ বিদেশী বিনিয়োগ আকৰ্ষণ কৰাৰ লগতে ব্যৱসায় ব্যবসায়-বাণিজ্যৰ পৰিধি ভাঙি পৰিবহণত সক্ষম হৈছে। গোটেই দেশৰ পৰা অনেক মানুহ জীৱিকাৰ সন্ধানত ঢাকালৈ আহে। এইবোৰ কাৰণৰ বাবেই ঢাকা বিশ্বৰ দ্ৰুততম ক্ৰমবৰ্ধমান নগৰী হৈ পৰিছে। এই লক্ষ্য বাস্তৱয়ানত মালয়েছিয়া, জাপান, চীনসহ বিভিন্ন দেশ আৰ্থিক সহযোগিতা আৰু বিনিয়োগ কৰিছে।\n1 নামকৰণৰ ইতিহাস\nনামকৰণৰ ইতিহাসসম্পাদনা কৰক\nপুৰণি ঢাকাৰ আৰ্মেনিয়ান গীৰ্জাৰ প্ৰৱেশপথ\nঢাকাৰ নামকৰণৰ সঠিক ইতিহাস লৈ ব্যাপক মতভেদ আছে। কথিত আছে যে, সেন বংশৰ ৰজা বল্লাল সেন বুঢ়ী গংগা নদীৰ তীৰৱৰ্তী অঞ্চলত ভ্ৰমণ কৰি থাকোঁতে সন্নিহিত হাবিত দেৱী দুৰ্গাৰ এটি বিগ্ৰহ পায়। দেৱী দুৰ্গাৰ প্ৰতি শ্ৰদ্ধা স্বৰূপ ৰজা বল্লাল সেনে সেই অঞ্চলত এটা মন্দিৰ প্ৰতিষ্ঠা কৰে। যিহেতু দেৱীৰ বিগ্ৰহ ঢাকা বা গুপ্ত অৱস্থাত বিচাৰি পোৱা গৈছিল সেয়ে ৰজায়ে এই মন্দিৰৰ নাম ঢাকেশ্বৰী মন্দিৰ ৰাখে। এই মন্দিৰৰ নামৰ পৰায়ে কালক্ৰমত ঠাইখনৰ নাম ঢাকা হৈ পৰে। আকৌ অনেক ঐতিহাসিকৰ মতে, মোগল সম্ৰাট জাহাঙ্গীৰ যেতিয়া ঢাকাক চুবা বাংলাৰ ৰাজধানী হিচাপে ঘোষণা কৰে; তেতিয়া চুবেদাৰ ইছলাম খান আনন্দৰ বহিঃ প্ৰকাশ ৰূপে গোটেই চহৰত 'ঢাক' বজোৱাৰ নিৰ্দেশ দিয়ে। এই ঢাক বজোৱাৰ কাহিনী মুখে মুখে চলি কিংবদন্তিৰ ৰূপ লয় আৰু তাৰ পৰায়ে চহৰ খনৰ নাম ঢাকা হয়। উল্লেখযোগ্য যে, মোগল সম্ৰাজ্যৰ কিছু সময় ঢাকা সম্ৰাট জাহাঙ্গীৰৰ প্ৰতি সন্মান জনাই জাহাঙ্গীৰ নগৰ নামে পৰিচিত আছিল। ঢাকা নগৰীক বৰ্তমান দুইভাগত বিভক্ত কৰা হৈছে- ঢাকা দক্ষিণ আৰু ঢাকা উত্তৰ। ঢাকা দক্ষিণ মূলতঃ মূল নগৰী। ঢাকা উত্তৰ ঢাকাৰ নবীন বৰ্ধিত উপচহৰ সমূহৰে গঠিত।\nজাতীয় সংসদ ভৱন।\nঢাকা মধ্য বাংলাদেশত বুঢ়ী গংগা নদীৰ পাৰত ২৩°৪২' ৰ পৰা ২৩°৫৪' উত্তৰ অক্ষাংশ আৰু ৯০°২০' ৰ পৰা ৯০°২৮' পূব দ্ৰাঘিমাংশ পৰ্যন্ত বিস্তৃত। নিম্ন গংগা-ব্ৰহ্মপুত্ৰ সমভূমিত অৱস্থিত এই চহৰৰ মুঠ আয়তন সাঁচ:Convert/LoutAoffDbSoff। ঢাকাত মুঠতে ৫০টা থানা, ১৩০টা ৱাৰ্ড আৰু ৭২৫টা মোহল্লাত বিভক্ত। ঢাকা জিলাৰ আয়তন ১৪৬৩.৬০ বৰ্গ কিলোমিটাৰ (৫৬৫ বৰ্গমাইল)। এই জিলা গাজীপুৰ জিলা, টাংগাইল জিলা, ,মুন্সিগঞ্জ জিলা, ৰাজবাড়ী জিলা, নাৰাায়ণগঞ্জ জিলা আৰু মাণিকগঞ্জ জিলাৰ দ্বাৰা বেষ্টিত। ক্ৰান্তীয় বৃক্ষ, আৰ্দ্ৰ মৃত্তিকা আৰু সমুদ্ৰপৃষ্ঠৰ লগত সমান সমতলভূমি এই জিলাৰ বৈশিষ্ট্য। এই কাৰণে বৰ্ষা কালত আৰু প্ৰাকৃতিক দুৰ্যোগৰ সময়ত ঢাকাত প্ৰায়ে বানপানী হোৱা দেখা যায়।\nঢাকাৰ জলবায়ু প্ৰধানত উষ্ণ আৰু আৰ্দ্ৰ গ্ৰীষ্মমণ্ডলীয়। কোপেন জলবায়ু শ্ৰেণীবিভাগৰ মতে, ঢাকাৰ জলবায়ু ক্ৰান্তীয় সমভাবাপন্ন। ইয়াত বাৰ্ষিক গড় তাপমাত্ৰা ২৭.৫ ডিগ্ৰী চেলচিয়াছ (৮১.৫ ডিগ্ৰী ফাৰেনহাইট) আৰু জানুৱাৰীৰ পৰা এপ্ৰিল মাহৰ মাজত তাপমাত্ৰা ১৯.৫ ৰ পৰা ৩২ ডিগ্ৰী চেলচিয়াছৰ (৬৭ৰ পৰা ৯০ ডিগ্ৰী ফাৰেনহাইট) মাজত থাকে। মে'ৰ পৰা অক্টোবৰ মাহৰ মাজত গড়ে প্ৰায় ২১২১ মিলিমিটাৰ(৮৩.৫ ইঞ্চি) বৃষ্টিপাত হয় থাকে।\nঢাকাৰ জলবায়ুৰ তথ্য\n25.4 28.1 32.5 33.7\nদৈনিক গড় উষ্ণতা °C (°F)\nAvg. precipitation days (≥ 0.1 মিমি)\nউৎস নং ১: ৱেদাৰবেজ (৩০ বছৰ সময়)\nউৎস নং ২: চিষ্টেমা দে ক্লাছিফিকেছন বিয়ক্লামাতিকা মন্দিয়াল (চৰম), বিবিচি ৱেদাৰ (আৰ্দ্ৰতা আৰু সূৰ্য )\n↑ "Dhaka, Bangladesh Map". National Geographic Channel. http://travel.nationalgeographic.com/places/maps/map_city_dhaka.html। আহৰণ কৰা হৈছে: 2009-09-06.\n↑ "No. 1: Dhaka, Bangladesh – In Photos: The World's Densest Megacities". Forbes. http://www.forbes.com/pictures/edgl45fdlj/no-1-dhaka-bangladesh। আহৰণ কৰা হৈছে: 22 June 2013.\n↑ "PAKISTAN: Dacca, City of the Dead". Time.3May 1971. http://www.time.com/time/magazine/article/0,9171,876963,00.html। আহৰণ কৰা হৈছে: 15 November 2011.\n↑ "Statistical Pocket Book, 2008" (PDF). Bangladesh Bureau of Statistics. http://www.bbs.gov.bd/WebTestApplication/userfiles/Image/SubjectMatterDataIndex/pk_book_09.pdf। আহৰণ কৰা হৈছে: 2009-08-15.\n↑ "everything about our city". Dhaka City. http://www.dhakacity.com.bd/। আহৰণ কৰা হৈছে: 2010-05-08.\n↑ Lawson, Alastair (2002-10-05). "Dhaka's beleaguered rickshaw wallahs". BBC News. http://news.bbc.co.uk/2/hi/programmes/from_our_own_correspondent/2300179.stm। আহৰণ কৰা হৈছে: 2009-09-19.\n↑ World Bank (30 July 2010). Country Assistance Strategy for the People's Republic of Bangladesh for the Period FY11-14, page 4.\n↑ "Price Information of Essential Commodities" (Bangla ভাষাত) (php). National Web Portal, Government of Bangladesh. http://www.bangladesh.gov.bd/index.php?option=com_content&task=category&id=174&Itemid=27&lang=bn। আহৰণ কৰা হৈছে: 2009-02-27.\n↑ "Danger in Dhaka, the fastest-growing city". BBC News. 2010-07-07. http://news.bbc.co.uk/1/hi/world/south_asia/10542218.stm.\n↑ "Area, Population and Literacy Rate by Paurashava" (PDF). Bangladesh Bureau of Statistics. 2001. Archived from the original on 2008-06-25. http://web.archive.org/web/20080625052740/http://www.bbs.gov.bd/dataindex/census/municip.pdf। আহৰণ কৰা হৈছে: 2008-09-29.\n↑ Banglapedia (2006-09-27). "Dhaka Division". http://banglapedia.search.com.bd/HT/D_0156.htm। আহৰণ কৰা হৈছে: 2009-02-11.\n↑ Hough, Michael (2004). Cities and natural process. Routledge. পৃষ্ঠা. 64–65. ISBN 0-415-29855-5.\n↑ 17.0 17.1 "Weatherbase: Historical Weather for Dhaka, Bangladesh". weatherbase.com. http://www.weatherbase.com/weather/weather.php3?s=032914&refer=/। আহৰণ কৰা হৈছে: 2008-12-15.\n↑ মণ্ডল, মোঃ আব্দুল লতিফ (২০০৬-০৯-২৭). "Our Cities: 15th Anniversary Special" (ইংৰেজি ভাষাত). দ্য ডেইলি ষ্টাৰ. http://www.thedailystar.net/suppliments/2006/15thanniv/ourcities/ourcities28.htm। আহৰণ কৰা হৈছে: ২০০৬-০৯-২৭.\n↑ "Weatherbase: Historical Weather for Dhaka, Bangladesh". Weatherbase. http://www.weatherbase.com/weather/weatherall.php3?s=32914&units=। আহৰণ কৰা হৈছে: ২৩ ফেব্ৰুৱাৰী ২০১৩.\n↑ "Bangladesh – Dacca" (স্পেনীয় ভাষাত). Centro de Investigaciones Fitosociológicas. http://www.globalbioclimatics.org/station/ba-dacca.htm। আহৰণ কৰা হৈছে: ২৩ ফেব্ৰুৱাৰী ২০১৩.\n↑ "Average Conditions – Bangladesh – Dhaka" (ইংৰাজী ভাষাত). বিবিচি. http://www.bbc.co.uk/weather/1185241। আহৰণ কৰা হৈছে: ২৩ ফেব্ৰুৱাৰী ২০১৩.\nঢাকা জিলাৰ চৰকাৰী ৱেবছাইট ঢাকা জিলাৰ তথ্য ।\n"https://as.wikipedia.org/w/index.php?title=ঢাকা&oldid=306477"ৰ পৰা অনা হৈছে\nশেষ সম্পাদনা কৰা হৈছে 17 November 2021 তাৰিখে 06:07 বজাত\nএই পৃষ্ঠাখন ১৭ নৱেম্বৰ, ২০২১ তাৰিখে ১১:৩৭ বজাত অন্তিম সংশোধন কৰা হৈছিল।